title: Urden da scola per il Plantahof

pdf_content: Urden da scola per il Plantahof    919.200   Urden da scola per il Plantahof *  dals 16-09-2014 (versiun dals 01-03-2018)  sa basond sin l'art. 36 al. 1 da la lescha per mantegnair e promover l'agricultura1) e  sin l'art. 10 da l'ordinaziun davart l'agricultura2)  relaschà da la regenza ils 16 da settember 2014  Art.  1 Intent e champ d'applicaziun 1 L'urden da scola serva a garantir in manaschi da scola ordinà. 2 El vala per las persunas en scolaziun e per las persunas che han incumbensas en il  rom da la furmaziun agricula da la scola agricula al Plantahof. *  Art.  2 Incumbensa 1 Resguardond spezialmain l'agricultura da muntogna ed il svilup dal territori rural  intermediescha  il  Plantahof  a  las  persunas  en  scolaziun  ina  scolaziun  che  las  qualifitgescha d'avair success en lur professiun u en ina scolaziun cuntinuanta. El   promova la persunalitad da las persunas en scolaziun ed instruescha la moda da   patratgar globalmain.  Art.  3 Purschida da furmaziun 1 En il rom da la furmaziun fundamentala agricula porscha il Plantahof ils suandants  diploms: a) attest  federal  da furmaziun  professiunala  sco practicista  agrara  u practicist   agrar; b) attestat federal da qualificaziun sco pura u pur. 2 En il rom da la furmaziun professiunala superiura vegnan purschids en spezial ils   suandants studis cumplementars a la professiun: a) la  scola  da  mandra  u  da  manader  d'in  manaschi  agricul  cun  ils  diploms   certificat professiunal federal e diplom federal; b) la scolaziun da pura cun certificat professiunal federal e cun diplom federal.  1) DG 910.000 2) DG 910.050  * tabellas da las modificaziuns a la fin dal relasch   1   https://www.gr-lex.gr.ch/data/910.000/rm https://www.gr-lex.gr.ch/data/910.050/rm   919.200    3 Cun  il  consentiment  dal  departament  d'economia  publica  e  fatgs  socials   (departament) po il Plantahof manar ulteriuras purschidas da furmaziun, er ensemen  cun autras scolas.  Art.  4 Internat 1 La scolaziun po vegnir frequentada a l'internat, al mez internat u a l'externat. 2 A l'entrada en l'internat sto vegnir pajada ina cauziun. Ella serva a metter a quint  pretensiuns dal chantun pervia da perditas da chaussas affidadas sco clavs sco er  pervia da chaussas donnegiadas en l'internat.  Art.  5 Custs 1 L'instrucziun  da  la  furmaziun  fundamentala  professiunala  e  dals  examens  respectivs è gratuita. En la furmaziun professiunala superiura surpiglian las persunas  en scolaziun las taxas da scola e las taxas d'examen. 2 Ils custs per l'alimentaziun e per l'alloschi sco er per excursiuns, per meds e per   materialias d'instrucziun surpiglian las persunas en scolaziun. 3 Per ils roms d'elecziun e facultativs sco er per roms u moduls che mainan ad in  diplom spezial pon ils custs vegnir adossads a las persunas en scolaziun.  Art.  6 Direcziun da la scola 1 La direcziun strategica da la scola è chaussa da la direcziun dal Plantahof. 2 La direcziun nominescha ina direcziun da la scola ch'è responsabla per la gestiun  operativa, manaschiala e pedagogica da la scola. La direcziun da la scola relascha ils   reglaments necessaris per quai, sco per exempel l'urden da chasa.  Art.  7 Persunas d'instrucziun 1 La direcziun da la scola descriva las incumbensas da las persunas d'instrucziun. 2 Ella  designescha las  persunas d'instrucziun  che mainan  ils  singuls  studis  e  che  instrueschan en quels. 3 Ella  fixescha  per  mintga  classa  ina  persuna  d'instrucziun  da  classa  sco  er  la  direcziun da l'internat.  Art.  8 Conferenzas da las persunas d'instrucziun 1 Per mintga studi exista ina conferenza da las persunas d'instrucziun. 2 La persuna d'instrucziun che maina il studi, las persunas d'instrucziun da classa da  quest studi sco er la direcziun da la scola furman la conferenza respectiva da las   persunas  d'instrucziun.  La  direcziun  da  la  scola  po  integrar  ulteriuras  persunas  d'instrucziun dal studi. 3 La persuna d'instrucziun che maina il studi presidiescha la conferenza.  2       919.200   Art.  9 Admissiun 1 En il  rom da las  disposiziuns surordinadas relascha la  direcziun da la  scola  in  reglament davart l'admissiun als singuls studis. 2 Ella decida davart l'admissiun.  Art.  10 Promoziun 1 La conferenza da las persunas d'instrucziun dal studi correspundent decida – sin  fundament  da  las  prestaziuns  ed  a  maun  da  las  disposiziuns  da  promoziun  surordinadas – davart la promoziun.  Art.  11 Attestats 1 L'attestat valitescha las prestaziuns e las cumpetenzas da las persunas en scolaziun. 2 En la furmaziun fundamentala serva el ultra da quai ad orientar la represchentanza  legala sco er las furmaturas ed ils furmaturs da la professiun.  Art.  12 Obligaziun da preschientscha 1 Las persunas en scolaziun da la furmaziun fundamentala ston frequentar tut las  uras d'instrucziun e tut las occurrenzas dals roms obligatorics e dals roms d'elecziun   obligatorics. 2 Per ils studis da la furmaziun professiunala superiura relascha la direcziun da la  scola in reglament davart l'obligaziun da preschientscha.  Art.  13 Dispensaziun 1 Las dumondas da dispensaziun ston vegnir inoltradas en scrit e cun ina motivaziun   a la direcziun da la scola. Dumondas da persunas en scolaziun che n'èn anc betg  maiorennas  basegnan  la  conferma  en  scrit  da  la  represchentanza  legala  u  da  la  furmatura respectivamain dal furmatur da la professiun. 2 La direcziun da la scola decida davart ina dispensaziun. 3 Ina dispensaziun na dat betg il dretg d'ina restituziun dals custs per l'alimentaziun e  per l'alloschi ubain da las taxas da scola.  Art.  14 Extrada ordaifer la furmaziun fundamentala 1 Tgi che vul extrar da la scola durant in studi sto declerar quai en scrit. Persunas en  scolaziun che n'èn betg maiorennas ston agiuntar a la decleraziun ina conferma en  scrit da la represchentanza legala. 2 Las  taxas  da  scola  e  las  participaziuns  als  custs  pon  vegnir  messas  a  quint  cumplainamain per il semester u per il modul cumenzà. I n'exista nagin dretg d'ina   restituziun da taxas da scola u da participaziuns als custs gia pajadas per il semester   u per il modul cumenzà. 3 Per studis frequentads incumplettamain na vegn da princip betg emess in attestat.   3     919.200    Art.  15 Drogas 1 Il consum da drogas sco er fimar èn scumandads sin l'entir areal da scola. 2 Il  consum  d'alcohol  è  scumandà  per  persunas  en  scolaziun  da  la  furmaziun  fundamentala sin l'entir areal da scola. 3 La direcziun da la scola po permetter excepziuns areguard il consum d'alcohol, en  spezial per festivitads u per occurrenzas.  Art.  16 Disciplina en scola 1 Il cumportament en scola, sin excursiuns e sin l'areal da scola è marcà da maniera,   giustia, sinceradad, colleghialitad, toleranza e respect vicendaivel. 2 Las persunas en scolaziun ston suandar l'urden da scola ed ils reglaments  da la  direcziun da la scola.  Medemamain ston vegnir  suandadas las ordinaziuns da las  persunas  d'instrucziun,  da  la  direcziun  da  l'internat  e  da  la  scola  sco  er  da  las   collavuraturas e dals collavuraturs dal manaschi. 3 Las persunas en scolaziun han quità dals indrizs e dal material da scola sco er da   l'ambient.  Art.  17 Sancziuns 1. mesiras educativas  1 Cuntravenziuns cunter la disciplina da scola pon vegnir chastiadas cun ina spedida  da l'instrucziun, cun in avertiment en scrit u cun in chasti fin ad in mez di. 2 Sco lavur da chasti vegnan las persunas en scolaziun al Plantahof occupadas en ina  moda che promova lur furmaziun u lur educaziun.  Art.  18 2. exclusiun 1 In'exclusiun  da  la  scola  u da  l'internat  vegn  disponida u  smanatschada,  sch'ina  persuna en scolaziun: a) cuntrafa repetidamain en greva moda a la disciplina da scola; b) periclitescha la  cuminanza  da las  scolaras  e  dals  scolars  u  da las  singulas    persunas en scolaziun; c) donnegia intenziunadamain indrizs u material da scola; d) consumescha, posseda u fa commerzi cun drogas illegalas; e) engola objects da la scola u da persunas en scolaziun. 2 In'exclusiun da l'internat po vegnir disponida er temporarmain. 3 Sche l'exclusiun è smanatschada e sch'i dat ina nova cuntravenziun tenor l'alinea 1,  vegn ordinada l'exclusiun.  Art.  19 3. cumpetenza 1 Per  l'ordinaziun  e  per  la  smanatscha  d'exclusiuns  da  la  scola  è  cumpetent  il   departament,  per  l'ordinaziun  e  per  la  smanatscha  d'exclusiuns  da  l'internat  la  direcziun.  4       919.200   2 Mesiras  educativas  pon  vegnir  prendidas  da  la  direcziun  da  la  scola  e  da  la  direcziun  da  l'internat.  Persunas  d'instrucziun  dastgan  ordinar  spedidas  da  l'instrucziun sco er chastis d'ina durada da fin a 2 uras.  Art.  20 Giurisdicziun 1 Cunter decisiuns da la direcziun, da la direcziun da la scola u da la conferenza da   las persunas d'instrucziun po vegnir recurrì entaifer 30 dis tar il departament. 2 Cunter decisiuns davart mesiras educativas po vegnir recurrì entaifer 5 dis tar la  direcziun. Quella decida definitivamain.  Art.  21 Discussiun 1 Persunas  en  scolaziun,  cunter  las  qualas  èn  vegnidas  relaschadas  mesiras,  pon  pretender  ina discussiun persunala cun la  persuna d'instrucziun  da classa,  cun la  direcziun da la scola ubain cun la direcziun.  Art.  22 Aboliziun dal dretg vertent, entrada en vigur 1 L'urden  da  scola  per  il  center  da  furmaziun  e  cussegliaziun  agricula  Plantahof  (CFCA) dals 8 d'october 20011) vegn abolì. 2 Quest urden da scola entra en vigur il 1. da schaner 2015.  1) CUL 2001, 3394 e CUL 2008, 4366   5     919.200    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 16-09-2014 01-01-2015 relasch emprima versiun - 27-02-2018 01-03-2018 titel dal relasch midada 2018-004 27-02-2018 01-03-2018 Art. 1 al. 2 midada 2018-004  6       919.200   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 16-09-2014 01-01-2015 emprima versiun - titel dal relasch 27-02-2018 01-03-2018 midada 2018-004 Art. 1 al. 2 27-02-2018 01-03-2018 midada 2018-004   7    	Art. 1 Intent e champ d'applicaziun 	Art. 2 Incumbensa 	Art. 3 Purschida da furmaziun 	Art. 4 Internat 	Art. 5 Custs 	Art. 6 Direcziun da la scola 	Art. 7 Persunas d'instrucziun 	Art. 8 Conferenzas da las persunas d'instrucziun 	Art. 9 Admissiun 	Art. 10 Promoziun 	Art. 11 Attestats 	Art. 12 Obligaziun da preschientscha 	Art. 13 Dispensaziun 	Art. 14 Extrada ordaifer la furmaziun fundamentala 	Art. 15 Drogas 	Art. 16 Disciplina en scola 	Art. 17 Sancziuns 1. mesiras educativas 	Art. 18 2. exclusiun 	Art. 19 3. cumpetenza 	Art. 20 Giurisdicziun 	Art. 21 Discussiun 	Art. 22 Aboliziun dal dretg vertent, entrada en vigur  		2018-06-06T11:40:43+0200 	"7001 Chur" 	"Gesetzessammlung Kanton Graubünden"


canton: gr

pdf_content: Reglament davart ils custs d'alloschi e d'alimentaziun sco er davart las taxas da curs al Plantahof    919.300   Reglament davart ils custs d'alloschi e d'alimentaziun sco  er davart las taxas da curs al Plantahof *  dals 29-06-2010 (versiun dals 01-03-2018)  sa basond sin l'art. 9 da l'ordinaziun davart l'agricultura dal chantun Grischun1)  relaschada da la regenza ils 29 da zercladur 2010  Art.  1 Alloschi ed alimentaziun 1. sectur da furmaziun  1 Il sectur da furmaziun cumpiglia scolaziuns structuradas che vegnan purschidas dal  Plantahof e che las emprendistas ed ils emprendists frequentan da princip en blocs  emnils en l'internat. * 2 Decisivas èn las tariffas da la AVS per retratgas en natiralias respectivamain per   l'alimentaziun e per l'alloschi gratuits2). 3 La  pauschala  emnila  per  emprendistas  e  per  emprendists  en  l'internat  vegn  calculada sin fundament da 7 pernottaziuns, 5 ensolvers, 5 gentars e 4 tschainas. 4 En  connex  cun  la  pauschala  emnila  per  emprendistas  e  per  emprendists  en  l'externat vegnan resguardads 5 gentars. En l'externat s'augmenta la tariffa decisiva  da la AVS per 50 pertschient, uschia che la marenda da pausa vegn er indemnisada. 5 En cas motivads po il Plantahof reducir las tariffas tenor ils alineas 3 e 4 fin a 30  pertschient per la scola media professiunala da scienza natirala. *  Art.  2 2. sectur da seminaris 1 Il  sectur  da  seminaris  cumpiglia  dietas  da  furmaziun  supplementara  u  autras  occurrenzas da furmaziun che vegnan ubain purschidas directamain dal Plantahof  ubain per las qualas il Plantahof metta mo a disposiziun l'infrastructura. * 2 Per il sectur da seminaris vegnan fixads pretschs da martgà individuals en il singul   cas. Ils pretschs fixads na dastgan betg sutpassar las tariffas tenor l'artitgel 1.  1) DG 910.050 2) Las tariffas èn publitgadas en l'internet sut: www.plantahof.ch/Dokumentation  * tabellas da las modificaziuns a la fin dal relasch   1   https://www.gr-lex.gr.ch/data/910.050/rm file:///sharedtmp/pdf.1519834010.772066820180228-1045-630aeu.odt/www.plantahof.ch/Dokumentation   919.300    Art.  3 Singuls gentars 1 Per singuls gentars valan ils suandants pretschs: a) emprendistas ed emprendists en il sectur da furmaziun: tariffa da la AVS b) autras persunas en il sectur da furmaziun: tariffa dubla da la AVS c) persunas en il sectur da seminaris (inclusiv marenda da pausa): 2,5 giadas la    tariffa da la AVS  Art.  4 Curs 1. taxas  1 La taxa per in curs importa 60 francs per in di e 40 francs per in mez di. 2 Per emprendistas e per emprendists en la furmaziun da basa na vegn betg incassada   ina taxa  da curs.  Exceptada  è la furmaziun  da cumpensaziun,  per la quala vegn  incassada ina taxa da curs da 40 francs per in di. 3 En cas motivads poi vegnir divergià da questas tariffas e po vegnir fixà in pretsch   pauschal.  Art.  5 2. material d'instrucziun ed excursiuns 1 Ils custs per meds d'instrucziun e per ulteriuras materialias d'instrucziun sco er per   excursiuns van sin donn e cust da las emprendistas e dals emprendists.  Art.  6 Taglia sin la plivalur 1 En tut las tariffas ed en tut las taxas è cumpigliada la taglia sin la plivalur.  Art.  7 Entrada en vigur, aboliziun dal dretg vertent 1 Quest reglament entra en vigur il 1. d'avust 2010. 2 Per quest termin vegn abolì il reglament davart ils custs d'alloschi e d'alimentaziun  sco  er  davart  las  taxas  da  curs  al  center  da  furmaziun  e  cussegliaziun  agricula  Plantahof dals 18 da favrer 20031).  1) CUL 2003, FUC 2003_1106  2       919.300   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 29-06-2010 01-08-2010 relasch emprima versiun - 27-02-2018 01-03-2018 titel dal relasch midada 2018-004 27-02-2018 01-03-2018 Art. 1 al. 1 midada 2018-004 27-02-2018 01-03-2018 Art. 1 al. 5 midada 2018-004 27-02-2018 01-03-2018 Art. 2 al. 1 midada 2018-004   3     919.300    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 29-06-2010 01-08-2010 emprima versiun - titel dal relasch 27-02-2018 01-03-2018 midada 2018-004 Art. 1 al. 1 27-02-2018 01-03-2018 midada 2018-004 Art. 1 al. 5 27-02-2018 01-03-2018 midada 2018-004 Art. 2 al. 1 27-02-2018 01-03-2018 midada 2018-004  4     	Art. 1 Alloschi ed alimentaziun 1. sectur da furmaziun 	Art. 2 2. sectur da seminaris 	Art. 3 Singuls gentars 	Art. 4 Curs 1. taxas 	Art. 5 2. material d'instrucziun ed excursiuns 	Art. 6 Taglia sin la plivalur 	Art. 7 Entrada en vigur, aboliziun dal dretg vertent  		2018-06-06T11:41:05+0200 	"7001 Chur" 	"Gesetzessammlung Kanton Graubünden"


short: lescha davart il svilup economic

abbreviation: LSE

pdf_content: 932.100 - Lescha per promover il svilup economic en il chantun Grischun (lescha davart il svilup economic, LSE)    932.100   Lescha per promover il svilup economic en il chantun  Grischun (lescha davart il svilup economic, LSE)  dals 27-08-2015 (versiun dals 01-01-2021)  Il cussegl grond dal chantun Grischun1),  sa basond sin l'art. 84 da la constituziun chantunala2), suenter avair gì invista da la missiva da la regenza dals 12 da matg 20153),  concluda:  1. Disposiziuns generalas  Art.  1 Intent e finamiras 1 Il chantun promova il svilup economic sin ses territori, en spezial per: a) augmentar  la  cumpetitivitad  e  la  capacitad  d'innovaziun  dal  Grischun  sco   plazza economica; b) mantegnair u augmentar la creaziun da valurs en il chantun; c) segirar las plazzas da lavur existentas e crear novas plazzas da lavur.  Art.  2 Princips da la promoziun 1 La promoziun è orientada a l'export e resguarda il svilup duraivel da l'economia  publica e dal spazi economic tenor aspects economics, ecologics e socials. 2 Degns da vegnir promovids èn projects che han in niz per l'economia publica.  Art.  3 Instruments da promoziun 1 Per promover il svilup economic po il chantun conceder contribuziuns ed emprests,   surpigliar  commembranzas  e  participaziuns,  realisar  atgnas  activitads,  surpigliar  garanzias sco er acquistar e metter a disposiziun bains immobigliars.  1) PCG 2015/2016, 40 2) DG 110.100 3) pagina 43  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   932.100    Art.  4 Contribuziuns ed emprests 1 Cun  resalva  da  disposiziuns  divergentas  importan  tenor  questa  lescha  las  contribuziuns ed ils emprests maximalmain 25 pertschient dals custs imputabels. 2 Las limitas maximalas per contribuziuns e per emprests ch'èn fixadas en questa  lescha pon vegnir augmentadas sin il dubel, sch'i sa tracta d'in project che: a) ha in grond niz per l'economia publica; u b) pertutga  l'infrastructura  da  svilup  centrala  d'ina  vischnanca  u  d'in  territori   surcommunal, gida cumprovadamain a mantegnair l'urbanisaziun decentrala u  rinforza ils centers regiunals.  3 Contribuziuns ed emprests vegnan pajads sco finanziaziun unica da cumplettaziun,   cun excepziun da tals tenor ils artitgels 13, 14, 15, 17, 24 e 25. 4 Emprests vegnan concedids per ina durada da maximalmain 15 onns.  Art.  5 Participaziuns e commembranzas 1 Il  chantun  po  surpigliar  participaziuns  e  commembranzas  tar  instituziuns  e  tar  organisaziuns che megliereschan – tras lur activitad – las cundiziuns generalas per il  svilup economic sin ses territori.  Art.  6 Atgnas activitads 1 Il  chantun  po  realisar  atgnas  activitads  sco  er  sustegnair  ils  projects  da  terzas  persunas.  Art.  7 Garanzias per IPM 1 Il chantun po surpigliar garanzias en il rom da projects, per ils quals l'associaziun  da  garanzia  per  IPM  AG  OST-SID  ha  surpiglià  ina  garanzia.  Dal  princip  da   l'orientaziun a l'export poi vegnir divergià. 2 La garanzia po vegnir surpigliada maximalmain en la medema dimensiun.  Art.  8 Bains immobigliars 1 En  lieus  che  han  in  potenzial  per  l'economia  publica  po  il  chantun  metter  a   disposiziun bains immobigliars a favur dal svilup economic. 2 Per quest intent po el – suenter avair consultà la vischnanca da staziunament –  acquistar, render accessibels u transferir a terzas persunas bains immobigliars. 3 L'acquisiziun ed il transferiment da bains immobigliars ha lieu a cundiziuns dal  martgà.  Art.  9 Mesiras federalas 1 Il chantun surpiglia las obligaziuns per ils projects che vegnan promovids en il rom  da la politica regiunala da la confederaziun.  2       932.100   2 El  po  sustegnair  e  realisar  mesiras  da  promoziun  da  la  confederaziun  e  d'organisaziuns internaziunalas.  Art.  10 Coordinaziun da las proceduras 1 Il  chantun  sustegna  cun  servetschs  interpresas  che  vulan  sa  domiciliar  en  il   Grischun u ch'èn gia activas en il Grischun. 2 Tals servetschs vegnan furnids en tut d'in unic post da contact. 3 Servetschs e process en projects cumplexs vegnan coordinads tras in post chantunal  che ha abilitads da decider en dumondas da procedura.  Art.  11 Statistica e basas da l'economia publica 1 Il  chantun  sustegna  las  retschertgas  statisticas  da  la  confederaziun  ed  eruescha  ulteriuras datas relevantas per l'economia publica.  2. Innovaziun  Art.  12 Projects innovativs 1 Il chantun po promover projects per sviluppar novs products, novs process e novs  servetschs.  Art.  13 Raits da cumpetenza 1 Il chantun po promover raits da cumpetenza che cumpiglian plirs secturs politics.  Art.  14 Transfer da savida e da tecnologia 1 Il chantun po: a) promover scolaziuns e furmaziuns supplementaras orientadas a projects per   rinforzar il transfer da savida e da tecnologia sco er per il svilup da savida; b) promover projects en il rom da la strategia federala per rinforzar il transfer da    savida e da tecnologia.  Art.  15 Instituziuns da perscrutaziun 1 Il chantun po promover instituziuns da perscrutaziun, sch'ellas: a) gidan cun lur activitad a rinforzar l'economia regiunala; u b) han il potenzial da colliar en ina rait lur activitads cun interpresas.   3     932.100    3. Svilup regiunal e svilup da l'economia locala *  Art.  16 Svilup regiunal 1 Il chantun po promover projects da vischnancas e d'autras instituziuns purtadras per  sviluppar l'economia locala, cunzunt per rinforzar ils centers regiunals. 2 El  po realisar  agens projects  che megliereschan las  cundiziuns generalas  per  il   svilup economic sin ses territori.  Art.  17 Instituziuns purtadras regiunalas 1 Il  chantun  po  promover  instituziuns  purtadras  regiunalas  tar  la  realisaziun  da  mesiras per sustegnair l'economia. 2 Il chantun paja a mintga instituziun purtadra regiunala ina contribuziun annuala da  basa d'almain 20 000 francs per il manaschi da basa dal svilup regiunal. * 3 Il chantun po conceder contribuziuns fin a 50 pertschient dals custs da persunal  d'ina instituziun purtadra regiunala a favur dal svilup regiunal, sch'igl è avant maun  ina strategia regiunala per il svilup da l'economia locala. * 4 Il chantun po promover – cun contribuziuns da maximalmain 50 pertschient dals  custs – l'elavuraziun da studis e da concepts per realisar projects ch'èn cuntegnids en  la strategia regiunala per il svilup da l'economia locala. * 5 Il chantun prenda enconuschientscha da las strategias regiunalas per il svilup da   l'economia  locala,  che  ston  vegnir  deliberadas  da  las  instituziuns  purtadras  regiunalas. *  Art.  18 Infrastructuras impurtantas per il sistem 1 Il Cussegl grond conceda in credit d'impegn general ch'è limità fin l'onn 2030 per  promover infrastructuras ch'èn impurtantas per il sistem. * 2 Sa basond sin strategias regiunalas per sviluppar l'economia locala po il chantun   promover projects d'infrastructuras ch'èn impurtantas per il sistem, sch'els: a) gidan a rinforzar il sistem dal turissem regiunal sco er la direcziun strategica   da la destinaziun turistica ed han in'attracziun d'impurtanza chantunala; b) correspundan ad in basegn da l'economia generala.  Art.  19 Implants da sport 1 Il chantun po promover la construcziun e la renovaziun d'implants da sport ch'èn  d'impurtanza naziunala, chantunala u regiunala.  4       932.100   4. Turissem  Art.  20 Infrastructuras 1. alloschament  1 Il  chantun  po  promover  projects  d'infrastructura  d'interpresas  d'alloschament,  sch'els: a) gidan a garantir ina purschida d'alloschament cumpetitiva; e b) gidan a sviluppar il turissem regiunal.  Art.  21 2. telefericas 1 Sa basond sin strategias regiunalas per sviluppar l'economia locala po il chantun   promover la construcziun, la renovaziun e l'ulteriur svilup d'implants da transport e   d'indrizs d'ennavar.  Art.  22 3. autras infrastructuras turisticas 1 Il chantun po promover la construcziun, la renovaziun e l'ulteriur svilup d'autras  infrastructuras turisticas, sche quellas: a) correspundan ad in basegn da l'economia generala; b) vegnan coordinadas cun autras mesiras da promoziun; ed c) èn accessiblas a la publicitad.  Art.  23 Occurrenzas 1 Il chantun po promover occurrenzas.  Art.  24 Grischun vacanzas 1 Il chantun po promover las activitads da Grischun vacanzas cun contribuziuns fin  maximalmain 80 pertschient dals custs. 2 La promoziun vegn colliada cun ina incarica da prestaziun.  5. Ulteriuras mesiras  Art.  25 Instituziuns ed organisaziuns 1 Il chantun po promover instituziuns ed organisaziuns che megliereschan – tras lur  activitad – las cundiziuns generalas per il svilup economic sin ses territori.  Art.  26 Promoziun da l'economia locala 1 Il chantun sustegna la promoziun da l'economia locala per il Grischun sco plazza  economica e sco domicil.   5     932.100    Art.  27 Marca regiunala 1 Il  chantun  maina  in'atgna  marca  regiunala.  El  po  surdar  a  terzas  persunas  las  incumbensas che stattan en connex cun quella. 2 El  po  promover  projects  per  derasar  e  per  sviluppar  vinavant  la  marca  cun  contribuziuns fin maximalmain 80 pertschient dals custs. 3 Las prestaziuns da contribuziun tenor questa lescha pon vegnir colliadas cun la  cundiziun da duvrar la marca regiunala.  Art.  28 Cooperaziuns 1 Il chantun po promover projects da cooperaziun tranter interpresas.  Art.  29 Studis e concepts 1 Il chantun po promover l'elavuraziun da studis e da concepts.  Art.  30 Tecnologia d'infurmaziun e da communicaziun 1 Il chantun po promover projects che portan a las interpresas in access a tecnologias  d'infurmaziun e da communicaziun tenor lur basegns.  6. Cumpetenzas e giurisdicziun  Art.  31 Cussegl grond 1 En il budget fixescha il cussegl grond en atgna cumpetenza ils credits per ils custs  tenor questa lescha.  Art.  32 Regenza 1 L'execuziun da questa lescha è chaussa da la regenza. 2 La regenza  è  cumpetenta  definitivamain per  garantir  la  disponibladad  da  bains  immobigliars a favur dal svilup economic tenor l'artitgel 8. 3 Sche plirs departaments èn participads a proceduras en il senn da l'artitgel 10 alinea  3, ordinescha la regenza la coordinaziun da las proceduras.  Art.  33 Meds legals 1 Cunter  las  decisiuns  dal  departament  davart  prestaziuns  da  promoziun,  per  las  qualas  i  n'exista  nagin  dretg  legal,  poi  vegnir  fatg  recurs  tar  la  regenza.  Quella  decida definitivamain.  6       932.100   7. Disposiziun finala *  Art.  34 * Disposiziun transitorica 1 Fin la fin da l'onn 2023 po il chantun er conceder prestaziuns da promoziun en ils  cas correspundents, sche la strategia regiunala per il svilup da l'economia locala n'è  betg approvada.   7     932.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-08-2015 01-01-2016 relasch emprima versiun 2015-056 17-06-2020 01-01-2021 Titel 3. midada 2020-064 17-06-2020 01-01-2021 Art. 17 al. 2 integraziun 2020-064 17-06-2020 01-01-2021 Art. 17 al. 3 integraziun 2020-064 17-06-2020 01-01-2021 Art. 17 al. 4 integraziun 2020-064 17-06-2020 01-01-2021 Art. 17 al. 5 integraziun 2020-064 17-06-2020 01-01-2021 Titel 7. integraziun 2020-064 17-06-2020 01-01-2021 Art. 34 integraziun 2020-064 18-06-2020 01-01-2021 Art. 18 al. 1 midada 2020-066  8       932.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-08-2015 01-01-2016 emprima versiun 2015-056 Titel 3. 17-06-2020 01-01-2021 midada 2020-064 Art. 17 al. 2 17-06-2020 01-01-2021 integraziun 2020-064 Art. 17 al. 3 17-06-2020 01-01-2021 integraziun 2020-064 Art. 17 al. 4 17-06-2020 01-01-2021 integraziun 2020-064 Art. 17 al. 5 17-06-2020 01-01-2021 integraziun 2020-064 Art. 18 al. 1 18-06-2020 01-01-2021 midada 2020-066 Titel 7. 17-06-2020 01-01-2021 integraziun 2020-064 Art. 34 17-06-2020 01-01-2021 integraziun 2020-064   9    	1. Disposiziuns generalas 	Art. 1 Intent e finamiras 	Art. 2 Princips da la promoziun 	Art. 3 Instruments da promoziun 	Art. 4 Contribuziuns ed emprests 	Art. 5 Participaziuns e commembranzas 	Art. 6 Atgnas activitads 	Art. 7 Garanzias per IPM 	Art. 8 Bains immobigliars 	Art. 9 Mesiras federalas 	Art. 10 Coordinaziun da las proceduras 	Art. 11 Statistica e basas da l'economia publica  	2. Innovaziun 	Art. 12 Projects innovativs 	Art. 13 Raits da cumpetenza 	Art. 14 Transfer da savida e da tecnologia 	Art. 15 Instituziuns da perscrutaziun  	3. Svilup regiunal e svilup da l'economia locala * 	Art. 16 Svilup regiunal 	Art. 17 Instituziuns purtadras regiunalas 	Art. 18 Infrastructuras impurtantas per il sistem 	Art. 19 Implants da sport  	4. Turissem 	Art. 20 Infrastructuras 1. alloschament 	Art. 21 2. telefericas 	Art. 22 3. autras infrastructuras turisticas 	Art. 23 Occurrenzas 	Art. 24 Grischun vacanzas  	5. Ulteriuras mesiras 	Art. 25 Instituziuns ed organisaziuns 	Art. 26 Promoziun da l'economia locala 	Art. 27 Marca regiunala 	Art. 28 Cooperaziuns 	Art. 29 Studis e concepts 	Art. 30 Tecnologia d'infurmaziun e da communicaziun  	6. Cumpetenzas e giurisdicziun 	Art. 31 Cussegl grond 	Art. 32 Regenza 	Art. 33 Meds legals  	7. Disposiziun finala * 	Art. 34 * Disposiziun transitorica   		2020-12-21T10:09:57+0100 	"7001 Chur" 	"Gesetzessammlung Kanton Graubünden"


short: ordinaziun per il svilup economic

abbreviation: OSE

pdf_content: 932.160 - Ordinaziun per promover il svilup economic en il chantun Grischun (OSE, ordinaziun per il svilup economic)    932.160   Ordinaziun per promover il svilup economic en il chantun  Grischun (OSE, ordinaziun per il svilup economic)  dals 22-12-2015 (versiun dals 01-01-2021)  sa basond sin l'art. 45 al. 1 da la constituziun chantunala1) e sin l'art. 32 al. 1 da la  lescha per promover il svilup economic en il chantun Grischun2)  relaschada da la regenza ils 22 da december 2015  1. Disposiziuns generalas  Art.  1 Cumpetenzas 1 Cumpetents per promover il svilup economic èn il departament d'economia publica  e fatgs socials (departament) e l'uffizi per economia e turissem (uffizi). 2 Las dumondas per prestaziuns da promoziun ston vegnir inoltradas a l'uffizi cun tut  ils documents ch'èn necessaris per las giuditgar.  Art.  2 Emprests 1 Ils emprests ston vegnir segirads.  Art.  3 Atgnas activitads 1 En il rom da mesiras federalas, dal svilup regiunal, d'instituziuns e d'organisaziuns,  da la promoziun da l'economia locala, da la marca regiunala sco er da studis e da  concepts po il chantun realisar atgnas mesiras.  Art.  4 Garanzias per interpresas pitschnas e mesaunas 1 Garanzias pon vegnir surpigliadas, sche las pussaivladads legalas da la AG OST- SID associaziun da garanzia per interpresas pitschnas e mesaunas èn exauridas dal   tuttafatg. 2 La garanzia po importar per project maximalmain 500 000 francs.  1) DG 110.100 2) DG 932.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/932.100/rm   932.160    Art.  5 Bains immobigliars 1 Sco lieus da staziunament cun potenzial per l'economia publica valan lieus, nua che  las premissas per in svilup industrial u turistic èn dadas. 2 L'avertura sto: a) correspunder als basegns da l'utilisaziun previsa; e b) avair in'auta qualitad. 3 Las investiziuns totalas en ils bains immobigliars ston avair ina rentabilitad dal  chapital adequata. 4 Bains immobigliars vegnan transferids en il dretg da construcziun u sco proprietad  ad: a) interpresas  che  han  ina  intensitad  da  valurisaziun  speziala  ed  in'auta   productivitad; b) instituziuns che gidan a rinforzar la cumpetitivitad dal chantun; u c) interpresas, instituziuns u instituziuns responsablas per projects turistics ch'èn   cuntegnids en la strategia regiunala per sviluppar l'economia locala.  Art.  6 Mesiras federalas 1 Contribuziuns ed emprests pon vegnir concedids sin fundament da cunvegnas da  program pertutgant  la  politica  regiunala  e  sin  fundament  d'ulteriurs  programs da  promoziun da la confederaziun. 2 Contribuziuns  ad  organisaziuns  internaziunalas  pon  vegnir  concedidas  per  programs e per projects da la collavuraziun transcunfinala, sche: a) il svilup economic dal chantun vegn promovì; u b) relaziuns internaziunalas vegnan rinforzadas.  Art.  7 Strategia regiunala per sviluppar l'economia locala 1 Las  strategias  regiunalas  per  sviluppar  l'economia  locala  cumpiglian  mesiras  accordadas tranter las vischnancas respectivas a favur da lur svilup economic, en  spezial er concernent las infrastructuras. 2 Las mesiras pertutgant las infrastructuras turisticas ston esser accordadas cun la  direcziun strategica da la destinaziun turistica (strategia da destinaziun). 3 Las mesiras ston vegnir priorisadas. 4 Las conferenzas da las presidentas e dals presidents respectivamain las presidentas  ed ils  presidents  da las vischnancas participadas èn cumpetents per approvar las  strategias regiunalas per sviluppar l'economia locala. *  Art.  8 Cumenzament anticipà da las lavurs u da la construcziun 1 Sche l'instanza cumpetenta na po excepziunalmain betg decider ordavant davart la   concessiun da prestaziuns da promoziun, po ella permetter in cumenzament anticipà  da las lavurs u da la construcziun.  2       932.160   2. Innovaziun  Art.  9 Projects innovativs 1 Contribuziuns ed emprests a projects innovativs pon vegnir concedids, sche: a) quests  projects gidan a  rinforzar ina branscha u a  diversifitgar la  structura   economica; e b) la concepziun sco er la colliaziun da savida vegnan rinforzadas.  Art.  10 Raits da cumpetenza 1 Contribuziuns a raits da cumpetenza pon vegnir concedidas, sche: a) pliras interpresas pon profitar da quai; b) tras  l'integraziun  d'ulteriurs  secturs  politics  resulta  ina  plivalur  per  las   interpresas; e c) ina finanziaziun a lunga vista è cumprovada per lur funcziunament.  Art.  11 Transfer da savida e da tecnologia 1 Contribuziuns a projects en il rom da la strategia federala pon vegnir concedidas,  sche: a) pliras interpresas pon profitar da quai; b) ils projects sa basan sin il stadi da las enconuschientschas il pli actual; e c) i vegn empruvà da cuntanscher ina colliaziun surregiunala.  Art.  12 Instituziuns da perscrutaziun 1 Contribuziuns ed emprests ad instituziuns da perscrutaziun existentas pon vegnir  concedids, sche: a) i vegnan elavurads novs temas da perscrutaziun; u b) la  collavuraziun  tematica  ed  instituziunala  tranter  la  perscrutaziun  e   l'economia vegn amplifitgada ed extendida. 2 Contribuziuns  ed  emprests  a  novas  instituziuns  da  perscrutaziun  pon  vegnir  concedids, sche: a) ina  colliaziun  tranter  la  perscrutaziun,  la  furmaziun  e  l'instrucziun  vegn   pussibilitada; e b) interpresas sustegnan finanzialmain la constituziun da questas instituziuns.   3     932.160    3. Svilup regiunal e svilup da l'economia locala *  Art.  13 Svilup regiunal 1 Contribuziuns ed emprests a projects per sviluppar l'economia locala pon vegnir  concedids, sche: a) l'attractivitad u la cumpetitivitad da vischnancas, da regiuns u da branschas   vegn augmentada; e b) i  vegnan creadas las basas u las premissas,  per che las interpresas possian   crear valur e stgaffir plazzas da lavur attractivas. 2 Contribuziuns ed emprests a projects per rinforzar ils centers regiunals pon vegnir  concedids, sche: a) els gidan a sviluppar vinavant a lunga vista il center sco lieu da plazzas da    lavur e d'abitar; b) els promovan il provediment regiunal cun servetschs, cun servetschs publics e   cun infrastructuras; c) els èn cuntegnids en la strategia regiunala per sviluppar l'economia locala; d) lur planisaziun e lur realisaziun èn concepidas a lunga vista; ed e) il proceder tranter las vischnancas participadas è accordà. 3 Ils centers regiunals èn definids en la planisaziun directiva. 4 Per realisar agens projects po il chantun fundar in purtader ensemen cun terzas   persunas u sa participar ad in tal e surdar l'incumbensa a quest purtader. *  Art.  14 Instituziuns responsablas regiunalas 1 Contribuziuns ad instituziuns responsablas regiunalas pon vegnir concedidas, sche  quellas promovan cun lur activitads e cun lur projects il svilup economic sin lur  territori. 2 Contribuziuns als custs dal persunal da las instituziuns regiunalas responsablas per  il  svilup regiunal pon vegnir concedidas,  sche l'instituziun responsabla cumpiglia  almain dus terzs da las abitantas e dals abitants d'ina regiun. * 3 A maun d'ina clav da repartiziun fixescha la Regenza mintga quatter onns l'autezza  da las contribuziuns per las instituziuns responsablas respectivas. * 4 L'instituziun regiunala responsabla inoltrescha mintga onn ina planisaziun da las  mesiras sco er in rapport d'activitad sin basa da la strategia regiunala per sviluppar  l'economia locala. * 5 La promoziun vegn fatga tras ina incarica da prestaziun cun il departament. *  Art.  15 Infrastructuras impurtantas per il sistem 1 Contribuziuns ad infrastructuras impurtantas per il sistem pon vegnir concedidas,   sche: a) i sa tracta d'in project spezialmain innovativ u d'in project cun in niz spezial   per l'economia publica;  4       932.160   b) infrastructuras existentas èn resguardadas; c) las  atgnas  prestaziuns  pretendiblas  èn  vegnidas  furnidas  ed  eventualas   prestaziuns da terzas persunas èn exauridas; d) in concept da gestiun è avant maun; e) la supportabladad economica dal project è inditgada; ed f) ellas èn per regla accessiblas a la publicitad. 2 Il project correspunda ad in basegn da l'economia generala, sch'el ultra da quai: a) rinforza il svilup economic grazia a sia attracziun e grazia a ses effect; b) ha il potenzial per stgaffir plazzas da lavur da l'economia privata sco er per   augmentar la valurisaziun per lung d'ina chadaina da creaziun da valur; c) è d'in niz economic per differentas interpresas precedentas e posteriuras; ed d) è d'in niz economic spezial per l'economia regiunala.  Art.  16 Stabiliments da sport 1 Contribuziuns  per  construir  e  per  renovar  stabiliments  da  sport  d'impurtanza  naziunala pon vegnir concedidas, sch'ellas: a) èn cuntegnidas en il  concept  per  implants  da sport  d'impurtanza naziunala   (CISIN); b) vegnan sustegnidas da la confederaziun; e c) correspundan  als  princips  dal  concept  per  implants  da  sport  d'impurtanza   chantunala (CISIC). 2 Contribuziuns  per  construir  e  per  renovar  stabiliments  da  sport  d'impurtanza  chantunala u regiunala pon vegnir concedidas, sch'ellas èn cuntegnidas en il concept  per implants da sport d'impurtanza chantunala (CISIC) da la regenza.  4. Turissem  Art.  17 Infrastructuras 1. alloschament  1 Contribuziuns  ed  emprests  a  projects  d'interpresas  d'alloschament  pon  vegnir  concedids, sche: a) i sa tracta d'in project impurtant u innovativ per l'economia regiunala; b) tras quai vegn augmentada la qualitad da la purschida; c) ina investiziun commensurada da l'agen chapital è garantida; e d) ina finanziaziun fundamentala confurma al martgà è avant maun.  Art.  18 2. telefericas 1 Contribuziuns  u  emprests  per  construir,  per  renovar  e  per  sviluppar  vinavant  implants da transport u implants da far naiv pon vegnir concedids, sche: a) els optimeschan la purschida generala ed augmentan la qualitad;   5     932.160    b) las  atgnas  prestaziuns  pretendiblas  èn  vegnidas  furnidas  ed  eventualas  prestaziuns da terzas persunas èn exauridas; e  c) la supportabladad economica dal project è inditgada.  Art.  19 3. autras infrastructuras turisticas 1 Contribuziuns u emprests per construir, per renovar e per sviluppar vinavant autras  infrastructuras turisticas pon vegnir concedids, sche: a) il project è nizzaivel per l'economia publica u innovativ; b) il project resguarda las infrastructuras existentas; c) las  atgnas  prestaziuns  pretendiblas  èn  vegnidas  furnidas  ed  eventualas   prestaziuns da terzas persunas èn exauridas; d) in concept da gestiun è avant maun; e e) la supportabladad economica dal project è inditgada.  Art.  20 Occurrenzas 1 Contribuziuns ad occurrenzas en il Grischun pon vegnir concedidas, sche quellas: a) augmentan la valurisaziun turistica; b) èn d'impurtanza surregiunala; c) demussan potenzial da svilup; d) correspundan a la strategia da destinaziun; e) integreschan  la  marca  graubünden  en  il  concept  da  communicaziun  da   l'organisatur; e sche f) las atgnas prestaziuns da l'organisatur e las contribuziuns da terzas persunas   èn exauridas.  Art.  21 Grischun vacanzas 1 Il departament fa ina incarica da prestaziun cun l'uniun Grischun vacanzas, che   dura almain trais onns. Las prestaziuns vegnan giuditgadas mintga onn. 2 L'incarica  da prestaziun cumpiglia  activitads turisticas  da commerzialisaziun en  spezial en ils secturs dal svilup dal martgà e dal svilup dals products, dal marketing  da temas sco er da l'innovaziun da sistems.  5. Ulteriuras mesiras  Art.  22 Instituziuns ed organisaziuns 1 Contribuziuns  ad  instituziuns  ed  ad  organisaziuns  pon  vegnir  concedidas,  sche  quellas creeschan las basas da l'economia publica u da l'economia da manaschi per  sviluppar  strategias  e  concepts  da  realisaziun  per  branschas,  per  regiuns  e  per  interpresas. 2 La promoziun vegn fatga tras ina incarica da prestaziun cun il departament.  6       932.160   Art.  23 Promoziun da l'economia locala 1 Contribuziuns pon vegnir concedidas a projects per far reclama dal Grischun sco  lieu economic e d'abitar.  Art.  24 Marca regiunala 1 La gestiun da la  marca vegn surdada ad ina terza persuna tras  ina incarica  da  prestaziun dal departament.  Art.  25 Cooperaziuns 1 Contribuziuns a projects da cooperaziun intermanaschials pon vegnir concedidas,  sche quels èn innovativs e gidan ad augmentar la cumpetitivitad da las interpresas   participadas.  Art.  26 Studis e concepts 1 Contribuziuns a studis ed a concepts pon vegnir concedidas, sche quels laschan  spetgar resultats impurtants per l'economia publica u furman la basa per projects   degns da vegnir promovids.  Art.  27 Tecnologias d'infurmaziun e da communicaziun 1 Contribuziuns  u  emprests  per  l'avertura  cun  tecnologias  d'infurmaziun  e  da  communicaziun pon vegnir concedids, sche: a) il project dat access a pliras interpresas en proxima vischinanza; e b) questas interpresas èn d'impurtanza regiunala.   7     932.160    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 22-12-2015 01-01-2016 relasch emprima versiun 2015-057 10-12-2019 01-02-2020 Art. 13 al. 4 integraziun 2019-032 15-12-2020 01-01-2021 Art. 7 al. 4 integraziun 2020-065 15-12-2020 01-01-2021 Titel 3. midada 2020-065 15-12-2020 01-01-2021 Art. 14 al. 2 midada 2020-065 15-12-2020 01-01-2021 Art. 14 al. 3 integraziun 2020-065 15-12-2020 01-01-2021 Art. 14 al. 4 integraziun 2020-065 15-12-2020 01-01-2021 Art. 14 al. 5 integraziun 2020-065  8       932.160   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 22-12-2015 01-01-2016 emprima versiun 2015-057 Art. 7 al. 4 15-12-2020 01-01-2021 integraziun 2020-065 Titel 3. 15-12-2020 01-01-2021 midada 2020-065 Art. 13 al. 4 10-12-2019 01-02-2020 integraziun 2019-032 Art. 14 al. 2 15-12-2020 01-01-2021 midada 2020-065 Art. 14 al. 3 15-12-2020 01-01-2021 integraziun 2020-065 Art. 14 al. 4 15-12-2020 01-01-2021 integraziun 2020-065 Art. 14 al. 5 15-12-2020 01-01-2021 integraziun 2020-065   9    	1. Disposiziuns generalas 	Art. 1 Cumpetenzas 	Art. 2 Emprests 	Art. 3 Atgnas activitads 	Art. 4 Garanzias per interpresas pitschnas e mesaunas 	Art. 5 Bains immobigliars 	Art. 6 Mesiras federalas 	Art. 7 Strategia regiunala per sviluppar l'economia locala 	Art. 8 Cumenzament anticipà da las lavurs u da la construcziun  	2. Innovaziun 	Art. 9 Projects innovativs 	Art. 10 Raits da cumpetenza 	Art. 11 Transfer da savida e da tecnologia 	Art. 12 Instituziuns da perscrutaziun  	3. Svilup regiunal e svilup da l'economia locala * 	Art. 13 Svilup regiunal 	Art. 14 Instituziuns responsablas regiunalas 	Art. 15 Infrastructuras impurtantas per il sistem 	Art. 16 Stabiliments da sport  	4. Turissem 	Art. 17 Infrastructuras 1. alloschament 	Art. 18 2. telefericas 	Art. 19 3. autras infrastructuras turisticas 	Art. 20 Occurrenzas 	Art. 21 Grischun vacanzas  	5. Ulteriuras mesiras 	Art. 22 Instituziuns ed organisaziuns 	Art. 23 Promoziun da l'economia locala 	Art. 24 Marca regiunala 	Art. 25 Cooperaziuns 	Art. 26 Studis e concepts 	Art. 27 Tecnologias d'infurmaziun e da communicaziun   		2020-12-21T13:34:32+0100 	"7001 Chur" 	"Gesetzessammlung Kanton Graubünden"


abbreviation: LCDir 22

pdf_content: 932.200 - Lescha chantunala davart mesiras per interpresas en cas da direzza en connex cun l'epidemia da COVID-19 durant l'onn 2022 (Lescha chantunala davart cas da direzza COVID-19 2022, LCDir 22)    932.200   Lescha chantunala davart mesiras per interpresas en cas da  direzza en connex cun l'epidemia da COVID-19 durant  l'onn 2022 (Lescha chantunala davart cas da direzza  COVID-19 2022, LCDir 22)  dals 20-04-2022 (versiun dals 01-01-2022)  Il Cussegl grond dal chantun Grischun,  sa basond sin l'art. 31 al. 1 e sin l'art. 18 da la Constituziun chantunala1), suenter avair gì invista da la missiva da la Regenza dals 22 favrer 2022,  concluda:  Art.  1 Object ed intent 1 Questa lescha regla l'execuziun da las mesiras per cas da direzza a favur da las  interpresas  en  il  chantun  Grischun,  ch'èn  stadas  pertutgadas  spezialmain  da  las  consequenzas  da  l'epidemia  da  COVID-19  pervia  da  la  natira  da  lur  activitad  economica.  Art.  2 Premissas 1 Cun resalva da las divergenzas en quest artitgel valan las medemas premissas ch'il  dretg federal prevesa per sustegnair las mesiras per cas da direzza dals chantuns a   favur d'interpresas spezialmain pertutgadas. 2 I n'exista nagin dretg sin sustegn. 3 Per  la  perioda  decisiva  tenor  l'artitgel 4  po  la  Regenza  prevair  limitas  che  las  interpresas ston cuntanscher per survegnir in sustegn.  Art.  3 Gener e dimensiun dal sustegn 1 Il gener e la dimensiun dal sustegn sa drizzan – cun resalva da l'alinea  2 – tenor las  disposiziuns correspundentas dal dretg federal.  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   932.200    2 La Regenza po reducir la dimensiun dal sustegn en il  rom da las limitas tenor   l'artitgel 2 alinea 3.  Art.  4 Perioda decisiva 1 La Regenza fixescha la perioda decisiva, per la quala pon vegnir fatgs valair custs  betg cuvrids u perditas.  Art.  5 Finanziaziun 1 Il  chantun  metta  a  disposiziun  ils  meds  finanzials  necessaris  per  finanziar  las   mesiras  per  cas  da  direzza,  plus  ils  meds  finanzials  che  vegnan  duvrads  per  l'execuziun.  Art.  6 Revocaziun da la garanzia da contribuziuns 1 La garanzia da contribuziuns po vegnir revocada dal tuttafatg u per part, sche: a) premissas, cundiziuns u pretensiuns tenor questa lescha u tenor il dretg federal   na vegnan betg u betg pli observadas; b) la Confederaziun na surpiglia – per motivs giustifitgads – betg sia part dal   sustegn; u c) i vegnan fatgas faussas indicaziuns u i èn avant maun abus.  Art.  7 Elavuraziun da datas e secret d'uffizi 1 Ils uffizis ed ils posts chantunals cumpetents che dastgan elavurar datas persunalas   ed infurmaziuns tenor il dretg federal, vegnan designads da la Regenza. 2 Terzas  persunas  incumbensadas  cun  l'execuziun  dastgan  elavurar  las  medemas  datas  en  il  medem  rom  sco  ils  uffizis  ed  ils  posts  chantunals  cumpetents,   uschenavant che quai è necessari per ademplir l'incumbensa. 3 Sa basond sin il  consentiment da l'interpresa respectiva dat l'Administraziun da  taglia als uffizis ed als posts cumpetents per l'execuziun sco er a terzas persunas   incumbensadas cun l'execuziun invista da las datas fiscalas che vegnan duvradas per  exequir questa lescha. 4 Per ils uffizis ed ils posts cumpetents per l'execuziun sco er per las terzas persunas  incumbensadas cun l'execuziun vala il secret d'uffizi senza restricziuns.  Art.  8 Cumpetenzas 1 La Regenza designescha ils posts chantunals cumpetents per l'execuziun. Quests  posts pon surdar incumbensas executivas a terzas persunas. 2 Il post cumpetent garantescha en cumpetenza exclusiva las contribuziuns, e quai  independentamain da lur autezza. Las decisiuns èn definitivas. 3 Las decisiuns vegnan prendidas senza suttascripziun e vegnan communitgadas sin  via electronica.  2       932.200   Art.  9 Execuziun 1 La Regenza fixescha ulteriuras prescripziuns per l'execuziun, sco particularmain ils  termins  per  inoltrar  la  dumonda  u  las  indicaziuns  necessarias,  ils  documents  necessaris,  ils  consentiments  e  las  confermas  che  ston  vegnir  inoltrads.  Ella  po   delegar questa cumpetenza al post cumpetent. 2 Sin dumondas che na correspundan betg a las prescripziuns da la Regenza u dal   post  cumpetent  e  che  vegnan  cunzunt  inoltradas  memia  tard  ubain  senza  las  indicaziuns necessarias, senza ils documents necessaris, senza ils consentiments u   senza las confermas, na vegni betg entrà. 3 La  Regenza  è  autorisada  da  fixar  reglas  che  daventan  necessarias  durant  l'execuziun  currenta  da  las  mesiras  per  cas  da  direzza.  Ella  po  delegar  questa   cumpetenza al post cumpetent.  Art.  10 Perditas da la svieuta durant l'onn 2021 1 Per sustegnair interpresas per las perditas ch'èn resultadas durant il quart quartal da  l'onn  2021,  valan  las  disposiziuns  da  l'Ordinaziun  executiva  chantunala  davart  mesiras per interpresas en cas da direzza en connex cun l'epidemia da COVID-19  dals 21 da schaner 20211).  Art.  11 Entrada en vigur e valaivladad 1 Questa lescha entra en vigur retroactivamain per il 1. da schaner 2022 e vala il pli  ditg fin ils 31 da december 2031.  1) COVID-19-OECDir; CUL 2021-002   3     932.200    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 20-04-2022 01-01-2022 relasch emprima versiun 2022-020  4       932.200   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 20-04-2022 01-01-2022 emprima versiun 2022-020   5    	Art. 1 Object ed intent 	Art. 2 Premissas 	Art. 3 Gener e dimensiun dal sustegn 	Art. 4 Perioda decisiva 	Art. 5 Finanziaziun 	Art. 6 Revocaziun da la garanzia da contribuziuns 	Art. 7 Elavuraziun da datas e secret d'uffizi 	Art. 8 Cumpetenzas 	Art. 9 Execuziun 	Art. 10 Perditas da la svieuta durant l'onn 2021 	Art. 11 Entrada en vigur e valaivladad  		2022-05-11T22:55:19+0200 	"7001 Chur" 	"Gesetzessammlung Kanton Graubünden"


abbreviation: OCDir 22

pdf_content: 932.210 - Ordinaziun tar la Lescha chantunala davart mesiras per interpresas en cas da direzza en connex cun l'epidemia da COVID-19 durant l'onn 2022 (Ordinaziun chantunala davart COVID-19 cas da direzza 2022, OCDir 22)    932.210   Ordinaziun tar la Lescha chantunala davart mesiras per  interpresas en cas da direzza en connex cun l'epidemia da  COVID-19 durant l'onn 2022 (Ordinaziun chantunala  davart COVID-19 cas da direzza 2022, OCDir 22)  dals 10-05-2022 (versiun dals 01-01-2022)  Sa  basond  sin  l'art.  45  al.  1  da  la  Constituziun  chantunala1) e  sin  la  Lescha  chantunala davart mesiras per interpresas en cas da direzza en connex cun l'epidemia  da COVID-19 durant l'onn 20222)  relaschada da la Regenza ils 10 da matg 2022  Art.  1 Dimensiun dal sustegn 1 La dimensiun dal sustegn correspunda als custs betg cuvrids entaifer la perioda  decisiva. Quests custs vegnan calculads tenor las disposiziuns correspundentas dal   dretg federal. 2 Ils  custs  betg  cuvrids  en  ina  sparta  vegnan  resguardads  maximalmain  en  la  dimensiun dals custs betg cuvrids da l'interpresa.  Art.  2 Perioda decisiva 1 La perioda decisiva è l'emprim quartal da l'onn 2022. 2 Ils custs ed ils retgavs ston vegnir inoltrads per l'entir quartal e vegnan considerads   en lur totalitad per questa perioda. 3 L'interpresa po dumandar ch'il mais da mars 2022 na vegnia betg resguardà e ch'i   vegnian considerads en lur totalitad mo ils mais da schaner e da favrer 2022.  1) DG 110.100 2) DG 932.200  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/932.200/rm   932.210    Art.  3 Elavuraziun da datas 1 Ils uffizis e posts chantunals cumpetents tenor l'artitgel 7 da la Lescha chantunala  davart  mesiras  per  interpresas  en  cas  da  direzza  en  connex  cun  l'epidemia  da  COVID-19 durant l'onn 20221) èn: a) il Departament d'economia publica e fatgs socials (DES); b) l'Administraziun da taglia (ATa); c) l'Administraziun da finanzas (AdFi); d) l'Uffizi per industria, mastergn e lavur (UCIML); e) l'Institut d'assicuranza sociala dal chantun Grischun (IAS); f) la Controlla da finanzas (CFI).  Art.  4 Cumpetenzas ed incumbensas 1 Cumpetent per exequir las mesiras per cas da direzza sco er per garantir e per pajar   las contribuziuns è il DES. 2 La ATa è – en il rom da sias incumbensas – cumpetenta per determinar il gudogn  suttamess a la taglia. Ella annunzia al DES las datas correspundentas cun l'intent   d'exequir la participaziun cundiziunada al gudogn. 3 La  AdFi  surpiglia  –  en  il  rom da  sias  cumpetenzas  usitadas  –  l'execuziun  dal   pajament. 4 Il  UCIML  ed  il  IAS  dattan  al  DES  u  a  terzas  parts  che  tal  ha  incaricà  cun   incumbensas  executivas,  sin  dumonda,  infurmaziuns  davart  il  sustegn  che  l'interpresa  correspundenta  ha  survegnì  durant  la  perioda  decisiva,  sco  ina  indemnisaziun per lavur reducida u ina cumpensaziun dal gudogn. 5 La CFI sustegna – en il rom da sia surveglianza da las finanzas – il cumbat cunter  abus.  Art.  5 Termin per inoltrar las dumondas 1 Las dumondas ston vegnir inoltradas fin il pli tard ils 15 da fanadur 2022.  Art.  6 Delegaziun da cumpetenzas 1 Il DES fixescha las ulteriuras prescripziuns per l'execuziun, sco las indicaziuns, las   confermas, ils documents ed ils consentiments necessaris che ston vegnir inoltrads. 2 Il DES fixescha las reglas che daventan necessarias durant l'execuziun currenta da  las mesiras per cas da direzza.  Art.  7 Entrada en vigur e valaivladad 1 Questa ordinaziun entra en vigur retroactivamain per il 1. da schaner 2022 e vala  fin che la Lescha chantunala davart  mesiras per interpresas en cas da direzza en  connex cun l'epidemia da COVID-19 durant l'onn 20222) vegn abolida.  1) DG 932.200 2) DG 932.200  2    https://www.gr-lex.gr.ch/data/932.200/rm https://www.gr-lex.gr.ch/data/932.200/rm    932.210   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 10-05-2022 01-01-2022 relasch emprima versiun 2022-021   3     932.210    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 10-05-2022 01-01-2022 emprima versiun 2022-021  4     	Art. 1 Dimensiun dal sustegn 	Art. 2 Perioda decisiva 	Art. 3 Elavuraziun da datas 	Art. 4 Cumpetenzas ed incumbensas 	Art. 5 Termin per inoltrar las dumondas 	Art. 6 Delegaziun da cumpetenzas 	Art. 7 Entrada en vigur e valaivladad  		2022-05-11T23:01:19+0200 	"7001 Chur" 	"Gesetzessammlung Kanton Graubünden"


short: Lescha chantunala COVID-19 eveniments

abbreviation: LCOP

pdf_content: 932.300 - Lescha chantunala davart las mesiras concernent las occurrenzas publicas d'impurtanza surchantunala en connex cun l'epidemia da COVID-19 (Lescha chantunala COVID-19 eveniments, LCOP)    932.300   Lescha chantunala davart las mesiras concernent las  occurrenzas publicas d'impurtanza surchantunala en  connex cun l'epidemia da COVID-19 (Lescha chantunala  COVID-19 eveniments, LCOP)  dals 20-04-2022 (versiun dals 01-05-2022)  Il Cussegl grond dal chantun Grischun,  sa basond sin l'art. 31 al. 1 e sin l'art. 18 da la Constituziun chantunala1), suenter avair gì invista da la missiva da la Regenza dals 22 favrer 2022,  concluda:  Art.  1 Object ed intent 1 Questa lescha serva ad exequir l'artitgel 11a da la Lescha federala davart las basas  legalas da las ordinaziuns dal Cussegl federal per superar l'epidemia da COVID-19  (Lescha COVID-19)2) e l'Ordinaziun davart las mesiras concernent las occurrenzas  publicas  da  muntada  surchantunala  en  connex  cun  l'epidemia  da  COVID-19  (Ordinaziun COVID-19 eveniments)3).  Art.  2 Disposiziuns vertentas 1 Per  questa  lescha  valan  l'artitgel 2  fin  l'artitgel 13  da  l'Ordinaziun  executiva  chantunala  davart  las  mesiras  concernent  las  occurrenzas  publicas  d'impurtanza  surchantunala en connex cun l'epidemia da COVID-19 (COVID-19-OEOP) dals 6  da fanadur 20214).  1) DG 110.100 2) CS 818.102 3) CS 818.101.28 4) CUL 2021-028  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm http://db.clex.ch/link/Bund/818.101.28/rm http://db.clex.ch/link/Bund/818.102/rm   932.300    Art.  3 Cumpetenzas da la Regenza 1 La  Regenza  è  autorisada  da  fixar  reglas  che  daventan  necessarias  durant  l'execuziun  currenta  da las  mesiras  concernent  las  occurrenzas publicas.  Ella  po  delegar questa cumpetenza al post cumpetent.  Art.  4 Entrada en vigur e valaivladad 1 Questa lescha entra en vigur il 1. da matg 2022 e vala il pli ditg fin l'aboliziun dal  dretg federal correspundent tenor l'artitgel 1.  2       932.300   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 20-04-2022 01-05-2022 relasch emprima versiun 2022-018   3     932.300    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 20-04-2022 01-05-2022 emprima versiun 2022-018  4     	Art. 1 Object ed intent 	Art. 2 Disposiziuns vertentas 	Art. 3 Cumpetenzas da la Regenza 	Art. 4 Entrada en vigur e valaivladad  		2022-04-27T17:30:08+0200 	"7001 Chur" 	"Gesetzessammlung Kanton Graubünden"


abbreviation: OCOP

pdf_content: 932.310 - Ordinaziun tar la Lescha chantunala davart las mesiras concernent las occurrenzas publicas d'impurtanza surchantunala en connex cun l'epidemia da COVID-19 (Ordinaziun chantunala COVID-19 eveniments, OCOP)    932.310   Ordinaziun tar la Lescha chantunala davart las mesiras  concernent las occurrenzas publicas d'impurtanza  surchantunala en connex cun l'epidemia da COVID-19  (Ordinaziun chantunala COVID-19 eveniments, OCOP)  dals 26-04-2022 (versiun dals 01-05-2022)  Sa  basond  sin  l'art.  45  al.  1  da  la  Constituziun  chantunala1) e  sin  la  Lescha  chantunala  davart  las  mesiras  concernent  las  occurrenzas  publicas  d'impurtanza  surchantunala en connex cun l'epidemia da COVID-192)  relaschada da la Regenza ils 26 d'avrigl 2022  Art.  1 Dumonda da survegnir la garanzia per la participaziun 1 La dumonda da survegnir la garanzia per la participaziun als custs betg cuvrids sto  vegnir inoltrada per mintga occurrenza planisada, ensemen cun las indicaziuns e cun  ils documents necessaris,  a l'Uffizi  per economia e turissem, nun ch'i  dovria ina  permissiun da la polizia da sanadad per realisar l'occurrenza.  Art.  2 Decisiun davart la garanzia per la participaziun 1 La disposiziun davart la garanzia per la participaziun als custs betg cuvrids vegn  concedida da l'Uffizi per economia e turissem, nun ch'i dovria ina permissiun da la  polizia da sanadad per realisar l'occurrenza.  Art.  3 Entrada en vigur e valaivladad 1 Questa  ordinaziun entra  en vigur  il  1.  da  matg 2022 e  vala  fin  che la  Lescha  chantunala  davart  las  mesiras  concernent  las  occurrenzas  publicas  d'impurtanza  surchantunala en connex cun l'epidemia da COVID-193) vegn abolida.  1) DG 110.100 2) DG 932.300 3) DG 932.300  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/932.300/rm https://www.gr-lex.gr.ch/data/932.300/rm   932.310    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 26-04-2022 01-05-2022 relasch emprima versiun 2022-019  2       932.310   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 26-04-2022 01-05-2022 emprima versiun 2022-019   3    	Art. 1 Dumonda da survegnir la garanzia per la participaziun 	Art. 2 Decisiun davart la garanzia per la participaziun 	Art. 3 Entrada en vigur e valaivladad  		2022-04-27T17:35:11+0200 	"7001 Chur" 	"Gesetzessammlung Kanton Graubünden"


abbreviation: OEtLCC

pdf_content:
Ordinaziun executiva tar la lescha federala davart credits da consum (OEtLCC)    933.100   Ordinaziun executiva tar la lescha federala davart credits  da consum (OEtLCC)  dals 21-02-2006 (versiun dals 01-04-2006)  sa basond sin ils art. 39 e 40 da la lescha federala davart credits da consum (LCC)1),  sin  ils  art. 4 ss.  da  l'ordinaziun  tar  la  lescha  federala  davart  credits  da  consum  (OLCC)2) sco er sin l'art. 45 al. 1 da la constituziun chantunala (CC)3)  relaschada da la regenza ils 21 da favrer 2006  Art.  1 Uffizi cumpetent 1 L'execuziun dal dretg federal è chaussa da l'uffizi chantunal per industria, mastergn   e lavur (UCIML).  Art.  2 Permissiun 1 La concessiun e l'intermediaziun da credits da consum è suttamessa – a norma dal  dretg federal – a l'obligaziun da dumandar ina permissiun.  Art.  3 Dumonda 1 La dumonda da permissiun per conceder u per intermediar credits da consum sto  vegnir inoltrada a l'uffizi cumpetent avant che cumenzar cun l'activitad.  Art.  4 Indicaziuns ed agiuntas tar las dumondas 1. persunas natiralas  1 La dumonda sto cuntegnair las suandantas indicaziuns: a) num e prenum, eventualmain num da naschientscha; b) data da naschientscha; c) lieu  d'origin  respectivamain  naziunalitad  tar  petentas  estras  e  tar  petents   esters; d) adressa da domicil ed eventualmain domicil da fatschenta;  1) CS 221.214.1 2) CS 221.214.11 3) DG 110.100  * tabellas da las modificaziuns a la fin dal relasch   1   http://db.clex.ch/link/Bund/221.214.1/rm http://www.gr-lex.gr.ch/data/110.100/rm http://db.clex.ch/link/Bund/221.214.11/rm   933.100    e) activitad intenziunada: concessiunaria u intermediatura da credits. 2 A la dumonda ston vegnir agiuntads ils suandants documents: a) carta d'identitad u passaport  en furma d'ina copia. Tar  petentas estras e tar    petents esters cun domicil en Svizra la copia da la legitimaziun da persunas  estras u da la permissiun da la polizia da persunas estras;  b) extract dal register penal; c) extract dal register da scussiun (almain dals ultims 2 onns avant avair fatg la    dumonda); d) cumprova che las premissas per la permissiun tenor dretg federal1) èn avant   maun.  Art.  5 2. Persunas giuridicas 1 La dumonda sto cuntegnair las suandantas indicaziuns: a) firma; b) sedia; c) activitad intenziunada: concessiunaria u intermediatura da credits; d) persunas responsablas per conceder u per intermediar credits. 2 A la dumonda ston vegnir agiuntads ils suandants documents: a) extract dal register penal da tut las persunas responsablas per conceder u per   intermediar credits; b) extract dal register da commerzi; c) extract dal register da scussiun (almain dals ultims 2 onns avant avair fatg la    dumonda); d) cumprova che las premissas per conceder la permissiun tenor dretg federal 2)   èn avant maun.  Art.  6 Obligaziun da dar infurmaziuns 1 Tgi ch'è suttamess a l'obligaziun da dumandar ina permissiun sto – sin dumonda –  dar infurmaziuns e laschar prender invista als organs cumpetents dals documents da  la contabilitad commerziala.  Art.  7 Obligaziun d'annunzia 1 Persunas giuridicas ch'èn suttamessas a l'obligaziun da dumandar ina permissiun  ston  annunziar  a  l'uffizi  l'entrada  e  l'extrada  da  las  persunas  responsablas  per  conceder u per intermediar credits.  Art.  8 Publicaziun 1 La concessiun, la limitaziun temporala e la retratga da la permissiun ston vegnir   publitgadas da l'uffizi cumpetent en il fegl uffizial dal chantun.  1) art. 5 ss. OLCC 2) art. 5 ss. OLCC  2       933.100   Art.  9 Taxas 1 Per  dar  la  permissiun  da  conceder  u  d'intermediar  credits  da  consum  vegn  incassada ina taxa da 1000 fin 2000 francs.  Art.  10 Termin transitoric 1 Persunas giuridicas e natiralas cun sedia u cun domicil en il chantun Grischun che  han intermedià u concedì credits da consum gia avant l'entrada en vigur da questa  ordinaziun e ch'èn suttamessas a l'obligaziun da dumandar ina permissiun tenor la  lescha federala davart credits da consum1) ston inoltrar fin il pli tard ils 31 da fanadur  2006 ina dumonda da dar ina permissiun u ston cumprovar ch'ellas possedan gia ina  tala permissiun.  Art.  11 Entrada en vigur 1 Questa ordinaziun entra en vigur il 1. d'avrigl 2006.  1) CS 221.214.1   3   http://db.clex.ch/link/Bund/221.214.1/rm   933.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 21-02-2006 01-04-2006 relasch emprima versiun -  4       933.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 21-02-2006 01-04-2006 emprima versiun -   5    	Art. 1 Uffizi cumpetent 	Art. 2 Permissiun 	Art. 3 Dumonda 	Art. 4 Indicaziuns ed agiuntas tar las dumondas
1. persunas natiralas 	Art. 5 2. Persunas giuridicas 	Art. 6 Obligaziun da dar infurmaziuns 	Art. 7 Obligaziun d'annunzia 	Art. 8 Publicaziun 	Art. 9 Taxas 	Art. 10 Termin transitoric 	Art. 11 Entrada en vigur  		2018-06-06T01:05:43+0200 	"7001 Chur" 	"Gesetzessammlung Kanton Graubünden"


pdf_content: Ordinaziun executiva tar la lescha federala da metrologia    935.300   Ordinaziun executiva tar la lescha federala da metrologia  dals 04-03-1994 (versiun dals 01-01-2007)  sa basond sin l'art. 15 al. 3 da la constituziun chantunala1).  relaschada dal cussegl grond ils 3 da mars 19942)  Art.  1 Designaziuns 1 Nua  che  questa  ordinaziun  utilisescha  noziuns  che  menziuneschan  mo  la  schlattaina masculina u feminina, valan quellas noziuns per omaduas schlattainas,   uschenavant ch'i na resulta nagut auter or dal senn da questa ordinaziun.  Art.  2 Intent 1 Questa ordinaziun regla l'execuziun da la legislaziun federala davart la metrologia   en il chantun.3)  Art.  3 Organisaziun ed autoritads 1 L'uffizi  da  polizia  ha  la  surveglianza  da  l'execuziun  da  la  legislaziun  federala   davart la metrologia. 2 Il bullader è suttamess al schef da l'uffizi da polizia. 3 Il bullader po engaschar assistents da bullaziun u forzas auxiliaras per incumbensas  betg polizialas.  Art.  4 Circul da bullaziun 1 Il chantun Grischun furma in unic circul da bullaziun. 2 En cas da basegn po la regenza ordinar d'instituir ulteriurs circuls da bullaziun. Per  mintga circul da bullaziun vegn nominà almain in bullader.  1) La  nova  constituziun  na  cuntegna  naginas  normas  da  delegaziun  correspundentas  (cf.  art. 103 al. 1 e 2 CC); DG 110.100  2) M dals 16 da november 1993, 321; PCG 1993/94, 1004 3) CS 941.20  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://db.clex.ch/link/Bund/941.20/rm   935.300    Art.  5 Uffizi da bullaziun 1 L'uffizi da bullaziun sa chatta a Cuira. La regenza po ordinar il transferiment da  l'uffizi da bullaziun.  Art.  6 Bullader 1 Ils  bulladers  èn  collavuraturs  chantunals  en  uffizi  accessoric  tenor  l'artitgel 2 alinea 4 da l'ordinaziun davart la relaziun da lavur da las collavuraturas e  dals collavuraturs dal chantun Grischun.1) 2 L'elecziun dals bulladers vegn fatga tras la regenza per ina durada illimitada. 3 Ils bulladers èn obligads visavi il schef da l'uffizi da polizia.  Art.  7 Inspecturs da stadairas publicas 1 Ils inspecturs da stadairas publicas vegnan tschernids dal schef da l'uffizi da polizia  sin proposta dal bullader. Ils inspecturs da stadairas publicas vegnan obligads dal  bullader. 2 Els èn suttamess a la surveglianza dal bullader che procura er per lur instrucziun e  per lur furmaziun supplementara.  Art.  8 Incumbensas dal bullader 1 Il bullader procura per l'applicaziun e per la realisaziun correcta da la legislaziun  federala davart la metrologia. 2 En il cas singul ha el spezialmain las suandantas incumbensas: a) bullar tut ils apparats da mesiraziun ch'èn suttamess a l'obligaziun da bullar e   tut  quels  che  vegnan  duvrads  u  mess  a  disposiziun en  il  commerzi  ed  en  l'industria;  b) exequir  las  incumbensas  che  resultan  da  l'ordinaziun  federala  davart  las  decleraziuns2);  c) incassar las taxas; d) bullar ils apparats per mesirar las svapurs; e) manar ils registers cun las stadairas suttamessas a l'obligaziun da bullar; f) far  inspecziuns  posteriuras  periodicas  sco  er  la  controlla  generala  dals   instruments da mesiraziun duvrads e mess a disposiziun en il commerzi ed en  il traffic;  g) survegliar ils inspecturs da stadairas publicas; h) rapportar davart ils fatgs da bullaziun; i) confiscar instruments da mesiraziun inadmissibels. 3 Il  bullader  dastga  engaschar  assistents  da  bullaziun  cun  scolaziun  u  forzas  auxiliaras mo per ademplir las incumbensas tenor las literas a-d.  1) ussa art. 3 al. 4 da la lescha dal persunal; DG 170.400 2) CS 941.281  2    http://db.clex.ch/link/Bund/941.281/rm http://www.gr-lex.gr.ch/data/170.400/rm    935.300   4 Al bullader èsi  scumandà da far  commerzi  cun instruments  da mesiraziun u da  reparar u da mantegnair tals per terzas persunas.  Art.  9 Instruments da mesiraziun dal bullader 1 Tut ils instruments da mesiraziun dal bullader èn proprietad dal chantun. 2 Ils meds auxiliars necessaris per realisar las lavurs da bullaziun sco er il material da   diever metta il chantun gratuitamain a disposiziun al bullader.  Art.  10 Apparats da pasar publics 1 Apparats da pasar publics èn stadairas da punt che stattan a disposiziun a mintgin  per pasar rauba. Il bullader maina in register dals apparats da pasar publics. 2 Il possessur d'ina stadaira da punt publica basegna ina permissiun da l'autoritad da  surveglianza per il manaschi da sia stadaira. 3 La  permissiun  vegn  concedida,  sch'i  vegn  garantì  in  manaschi  correct  ed  in  mantegniment irreproschabel da la stadaira da punt publica sco er sch'in inspectur da  stadairas publicas è vegnì designà.  Art.  11 Manaschi dals apparats da pasar publics 1 Las stadairas da punt publicas ston vegnir tegnidas regularmain avertas ils lavurdis.   Las uras da pasar ston vegnir publitgadas en furma adattada. 2 Las taxas per il diever da stadairas da punt publicas vegnan fixadas da la regenza.  Art.  12 Inspecziun 1 Per  far  l'inspecziun  sto  vegnir  dà  al  bullader  da  tut  temp  access  illimità  a  fatschentas,  a  garaschas,  a  locals  da  magasin  e  da  producziun,  a  manaschis  da  restauraziun e d'hotellaria averts per il public sco er ad autras instituziuns da vendita   e da commerzi.  Art.  13 Responsabladad 1 L'utilisader dals instruments è responsabel che las prescripziuns davart ils fatgs da  bullaziun  e  da  metrologia  vegnian  observadas.  Il  proprietari  è  subsidiarmain  responsabel che las prescripziuns decisivas vegnian observadas.  Art.  14 Mesira, confiscaziun dals instruments da mesiraziun 1 Sch'ils instruments da mesiraziun vegnan duvrads illegalmain, procura il bullader  immediatamain ch'il stadi legal vegnia restabilì.   3     935.300    2 Sch'i  n'è betg pussaivel da restabilir immediatamain il stadi legal, po il bullader  impedir  l'ulteriur  diever  da l'instrument  da mesiraziun cun al  confiscar  u  cun al  plumbar  u  cun  autras  mesiras  adattadas.  Resalvà  resta  l'artitgel 248  dal  cudesch  penal.1)  Art.  15 * …  Art.  16 Procedura penala 1 En cas da cuntravenziuns  cunter  la lescha federala  davart  la  metrologia  ston il   bullader ed ils assistents da bullaziun avisar quai en scrit a l'uffizi da polizia che fa la   denunzia penala. 2 La persecuziun penala ed il  giudicament  da las cuntravenziuns cunter la lescha  federala davart la metrologia2) è chaussa da las autoritads penalas ordinarias.  Art.  17 Taxas e spesas 1 Per realisar las lavurs da bullaziun incassa il bullader las taxas e las indemnisaziuns  ch'èn fixadas en l'ordinaziun federala davart las taxas da bullaziun3) da l'utilisader da  l'instrument da mesiraziun. 2 Supplementarmain a las taxas pon vegnir messas a quint spezialmain las spesas da  viadi, per il transport dals pais, per il diever d'apparats spezials e per l'engaschament   da forzas auxiliaras. Las tariffas da las spesas vegnan fixadas da la regenza. 3 Las taxas e las spesas vegnan messas a quint dal bullader ed incassadas al lieu.  Art.  18 Indemnisaziun dal bullader 1 Il  bullader da il dretg da l'entir  retgav da tut las taxas da bullaziun e da tut las   spesas. 2 Sch'i na pon vegnir incassadas ni taxas ni indemnisaziuns, ha il bullader il dretg da  vegnir indemnisà per las spesas tras il chantun. 3 Per  exequir  l'ordinaziun  davart  las  decleraziuns  sco  er  per  realisar  l'inspecziun  posteriura generala vegn indemnisà il bullader tenor la tariffa per ura da l'ordinaziun   federala davart las taxas da bullaziun4). 4 L'indemnisaziun per exequir las lavurs generalas da biro, per mantegnair il material   en proprietad statala, per manar il register dals utilisaders, dals proprietaris e dals   producents d'instruments da mesiraziun ch'èn suttamess a l'obligaziun da bullar sco  er per examinar ils pais da l'uffizi da bullaziun vegn fatga cun pajar ina pauschala  che vegn fixada da la regenza.  1) CS 311.0 2) CS 941.20 3) CS 941.298.1 4) CS 941.298.1  4    http://db.clex.ch/link/Bund/941.298.1/rm http://db.clex.ch/link/Bund/941.298.1/rm http://db.clex.ch/link/Bund/941.20/rm http://db.clex.ch/link/Bund/311.0/rm    935.300   5 L'indemnisaziun da las spesas imputablas dal bullader vegn fatga tenor las tariffas  da las disposiziuns executivas tar l'ordinaziun dal persunal.1)  Art.  19 Responsabladad 1 Il chantun Grischun è responsabel per ils donns ch'il bullader u las forzas auxiliaras   ch'el ha engaschà chaschunan cun exequir las lavurs da bullaziun. 2 Il  regress  al  bullader  sa  drizza tenor  la  lescha davart  la  responsabladad da las   autoritads, dals funcziunaris e da las corporaziuns da dretg public.2)  Art.  20 Midada d'ulteriurs relaschs3)  Art.  21 Entrada en vigur 1 Questa ordinaziun entra en vigur il 1. da fanadur 1994 e remplazza l'ordinaziun   executiva tar la lescha federala davart la metrologia dals 24 da matg 1983.4)  1) ussa art. 25 ss. ordinaziun dal persunal, DG 170.410 2) DG 170.050 3) Las midadas dal dretg vertent na vegnan betg inditgadas. 4) AGS 1983, 1153   5   http://www.gr-lex.gr.ch/data/170.050/rm http://www.gr-lex.gr.ch/data/170.410/rm   935.300    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 04-03-1994 01-07-1994 relasch emprima versiun - 31-08-2006 01-01-2007 Art. 15 aboliziun 2006, 5024  6       935.300   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 04-03-1994 01-07-1994 emprima versiun - Art. 15 31-08-2006 01-01-2007 aboliziun 2006, 5024   7    	Art. 1 Designaziuns 	Art. 2 Intent 	Art. 3 Organisaziun ed autoritads 	Art. 4 Circul da bullaziun 	Art. 5 Uffizi da bullaziun 	Art. 6 Bullader 	Art. 7 Inspecturs da stadairas publicas 	Art. 8 Incumbensas dal bullader 	Art. 9 Instruments da mesiraziun dal bullader 	Art. 10 Apparats da pasar publics 	Art. 11 Manaschi dals apparats da pasar publics 	Art. 12 Inspecziun 	Art. 13 Responsabladad 	Art. 14 Mesira, confiscaziun dals instruments da mesiraziun 	Art. 15 * … 	Art. 16 Procedura penala 	Art. 17 Taxas e spesas 	Art. 18 Indemnisaziun dal bullader 	Art. 19 Responsabladad 	Art. 20 Midada d'ulteriurs relaschs3) 	Art. 21 Entrada en vigur  		2018-06-06T01:05:01+0200 	"7001 Chur" 	"Gesetzessammlung Kanton Graubünden"


pdf_content:
935.310 - Tariffa da taxas per la metrologia (reglament da tariffas)    935.310   Tariffa da taxas per la metrologia (reglament da tariffas)  dals 16-03-1993 (versiun dals 01-05-2010)  sa  basond  sin  l'art. 6  da  l'ordinaziun  executiva1) tar  la  lescha  federala  davart  la  metrologia  relaschada da la regenza ils 16 da mars 1993  Art.  1 Viadi e transport a) princip  1 Per ils custs da viadi, per il temp da viadi e per il transport dals meds da controlla   importa l'indemnisaziun sin basa da la capacitad da pasar da l'apparat che sto vegnir   examinà: a) fin 5 kg fr. 10.– b) sur 5 fin 20 kg fr. 12.– c) sur 20 fin 50 kg fr. 19.– d) sur 50 fin 100 kg fr. 27.– e) sur 100 fin 200 kg fr. 35.– f) sur 200 fin 500 kg fr. 40.– g) sur 500 fin 1000 kg fr. 51.– h) sur 1000 fin 1500 kg fr. 62.– 2 En manaschis cun pliras stadairas vegnan messas a quint las sequentas spesas: a) fin 5 stadairas mintgamai la tariffa singula per stadaira; b) da 6 fin 8 stadairas la summa da las 5 tariffas singulas maximalas; c) da 9 e dapli stadairas la summa da las 7 tariffas singulas maximalas. 3 Per di  da lavur dastgan vegnir messas a quint expensas da maximalmain 130.–  francs.  Art.  2 b) senza transport 1 Sch'i na vegnan transportads nagins meds da controlla, alura a) * vegn pajada ina indemnisaziun per kilometer tenor l'ordinaziun dal persunal;  1) DG 935.300  * tabellas da las modificaziuns a la fin dal relasch   1   https://www.gr-lex.gr.ch/data/935.300/rm   935.310    b) sa drizza l'indemnisaziun per il temp da viadi tenor l'artitgel 3 da l'ordinaziun  federala davart las bulladiras.2)  Art.  3 c) bullaziun da tancadis e d'apparats per mesirar las svapurs 1 Tar la bullaziun regulara da tancadis importa l'indemnisaziun per ils custs da viadi,  per il temp da viadi e per il transport dals meds da controlla: a) 25.– fr. per manaschis cun 1 tancadi b) 35.– fr. per manaschis cun 2 e 3 tancadis c) 50.– fr. per manaschis cun 4 e 5 tancadis d) 70.– fr. per manaschis cun 6 fin 9 tancadis e) 80.– fr. per manaschis cun 10 e dapli tancadis 2 Tar la bullaziun regulara d'apparats per mesirar las svapurs importa l'indemnisaziun  per ils custs da viadi, per il temp da viadi e per il transport dals meds da controlla  36.– fr. per manaschi. 3 Tar la bullaziun extraordinaria da tancadis e d'apparats per mesirar las svapurs sa  drizza l'indemnisaziun tenor l'artitgel 2 da questa tariffa da taxas.  Art.  4 Temp da spetga 1 Per il temp da spetga ch'il bullader n'ha betg chaschunà e ch'el na po er betg trair a   niz debitescha il chaschunader ina indemnisaziun tenor l'artitgel 3 da l'ordinaziun  federala davart las bulladiras.2)  Art.  5 * Taxas d'utilisaziun 1 Las  taxas  d'utilisaziun  da  las  stadairas  da  camiuns  importan  per  vehichel  maximalmain: a) per eruir il pais cun pasar ina giada (brut u tara)  1. fin 1000 kg fr. 10.– 2. sur 1000 fin 1800 kg fr. 12.– 3. sur 1800 fin 3000 kg fr. 14.– 4. sur 3000 fin 5000 kg fr. 17.– 5. sur 5000 fin 8000 kg fr. 20.– 6. sur 8000 fin 12 000 kg fr. 23.– 7. sur 12 000 fin 20 000 kg fr. 27.– 8. sur 20 000 fin 40 000 kg fr. 30.– 9. sur 40 000 kg fr. 35.–  b) per eruir il pais cun pasar duas giadas (brut u tara; pais brut) 1. fin 1000 kg fr. 12.– 2. sur 1000 fin 1800 kg fr. 16.– 3. sur 1800 fin 3000 kg fr. 20.– 4. sur 3000 fin 5000 kg fr. 24.–  2) CS 941.298.1 2) CS 941.298.1  2    http://db.clex.ch/link/Bund/941.298.1/rm http://db.clex.ch/link/Bund/941.298.1/rm    935.310   5. sur 5000 fin 8000 kg fr. 28.– 6. sur 8000 fin 12 000 kg fr. 33.– 7. sur 12 000 fin 20 000 kg fr. 39.– 8. sur 20 000 fin 40 000 kg fr. 45.– 9. sur 40 000 kg fr. 49.–  Art.  6 Attest da stadaira 1 Per pasar vegn emess gratuitamain in attest da stadaira. Per mintga ulteriur attest da   stadaira po vegnir incassada ina taxa dad 1.– franc.  Art.  7 Entrada en vigur 1 Questa  tariffa  da taxas entra  en vigur  il  1.  da matg 19932) e  remplazza tut  las  disposiziuns che stattan en cuntradicziun cun questa tariffa.  2) publitgada en il fegl uffizial dal chantun dals 26 da mars 1993   3     935.310    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 16-03-1993 01-05-1993 relasch emprima versiun - 11-02-2003 01-03-2003 Art. 5 revisiun totala - 27-04-2010 01-05-2010 Art. 2 al. 1, a) midada -  4       935.310   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 16-03-1993 01-05-1993 emprima versiun - Art. 2 al. 1, a) 27-04-2010 01-05-2010 midada - Art. 5 11-02-2003 01-03-2003 revisiun totala -   5    	Art. 1 Viadi e transport
a) princip 	Art. 2 b) senza transport 	Art. 3 c) bullaziun da tancadis e d'apparats per mesirar las svapurs 	Art. 4 Temp da spetga 	Art. 5 * Taxas d'utilisaziun 	Art. 6 Attest da stadaira 	Art. 7 Entrada en vigur  		2022-01-07T18:27:06+0100 	"7001 Chur" 	"Gesetzessammlung Kanton Graubünden"


title: Ordinaziun davart ils films

pdf_content: Ordinaziun davart ils films    935.400   Ordinaziun davart ils films *  dals 21-05-1966 (versiun dals 01-06-2000)  exequind l'art. 38 da la lescha davart l'exercizi dal commerzi e da la mastergnanza   dals 7 d'avrigl 19291) [1]) ed ils art. 18 ss. da la lescha federala davart ils films dals  28 da settember 19622)  relaschada dal cussegl grond ils 21 da matg 19663)  1. Disposiziuns generalas  Art.  1 Champ d'applicaziun 1 Questa ordinaziun vegn applitgada per tut las preschentaziuns publicas da films, er  sche quellas na servan betg ad intents da gudogn. 2 Ina preschentaziun è publica, sch'ella n'è betg accessibla mo ad in tschert circul da  persunas limità. 3 … * 4 … *  Art.  1a * Egualitad da las schlattainas 1 Las indicaziuns davart las persunas, davart las funcziuns e davart las professiuns en  questa  ordinaziun  sa  refereschan  ad  omaduas  schlattainas,  uschenavant  ch'i  na  resulta nagut auter or dal senn da questa ordinaziun.  2. Avertura, transfurmaziun e serrada da kinos  Art.  2 Permissiun, premissas 1 La  permissiun  per  manar  kinos  tenor  il  dretg  federal  vegn  concedida  da  la   suprastanza communala. *  1) ussa art. 31 da la lescha davart il commerzi ambulant, DG 935.100 2) CS 443.1 3) M dals 29 da mars 1966, 120; PCG 1966, 66  * tabellas da las modificaziuns a la fin dal relasch   1   http://db.clex.ch/link/Bund/443.1/rm   935.400    2 … *  Art.  3 Procedura da permissiun 1 La dumonda sto vegnir fatga a la suprastanza communala. Quella lascha publitgar   la dumonda en il fegl uffizial dal chantun fixond in termin da 14 dis, entaifer il qual   las persunas che vegnan pertutgadas da la permissiun dumandada en lur interess   degns da vegnir protegids sco er las federaziuns professiunalas cinematograficas pon  prender posiziun en chaussa.  Art.  4 * …  Art.  5 * Retratga da la permissiun 1 La permissiun po vegnir retratga da la suprastanza communala, sche: a) il  titular  ha  cuntrafatg  a  disposiziuns  da  questa  ordinaziun  u  sch'el    n'ademplescha betg las directivas da las autoritads entaifer il termin fixà; b) igl èn avant maun motivs da retratga da la legislaziun federala davart ils films.  Art.  6 * …  Art.  7 * …  3. Polizia da films  Art.  8 * …  Art.  9 Autoritad da controlla 1 La surveglianza da l'annunzia da films e da las preschentaziuns da films è chaussa  da las vischnancas. 2 La  suprastanza  communala  u  ina  instanza  ch'ella  ha  designà  funghescha  sco  autoritad da controlla.  Art.  10 Examen 1 … * 2 … * 3 L'autoritad da controlla po sa laschar preschentar il film a quint da l'organisatur per  l'examinaziun  preliminara.  Ella  po  er  examinar  il  film  l'emprim  di  da  la  preschentaziun publica. * 4 … * 5 … *  2       935.400   Art.  11 * Restricziuns 1 Sche  l'autoritad  da  controlla  arriva  a  la  conclusiun  ch'in  film  u  che  l'annunzia  respectiva  pericliteschia  l'urden  public,  po  ella  scumandar  l'annunzia  u  la   preschentaziun dal film u ordinar da midar l'annunzia.  Art.  12 * …  Art.  13 * …  Art.  14 Access 1 Ils organs da polizia dal chantun u las autoritads da controlla da las vischnancas  han – exequind lur controllas – adina il dretg d'access als locals da manaschi dals  kinos. * 2 … * 3 … * 4 … *  Art.  15 * Uras da preschentaziun 1 Las vischnancas pon limitar temporarmain preschentaziuns publicas da films per  motivs polizials. * 2 … * 3 … *  4. Protecziun da la giuventetgna  Art.  16 Vegliadetgna d'admissiun, controlla ed obligaziun da sa legitimar 1 Il possessur dal manaschi fixescha la vegliadetgna d'admissiun a la preschentaziun  d'in film. * 2 El sto procurar per ina controlla effizienta. * 3 Giuvenils ston pudair sa legitimar davart lur vegliadetgna e lur identitad. * 4 … *  Art.  17 Augment da la vegliadetgna d'admissiun 1 L'autoritad  da  controlla  po  augmentar  la  vegliadetgna  d'admissiun  per  tscherts  films. * 2 … * 3 … * 4 … *   3     935.400    Art.  18 * Admissiun da giuvenils e d'uffants 1 En il rom da la vegliadetgna d'admissiun fixada dastgan giuvenils sut 16 onns ed  uffants visitar senza accumpagnament preschentaziuns da films ch'èn terminadas il  pli tard las 21.00. 2 En accumpagnament  da creschids dastgan  els  visitar  tut  las  preschentaziuns da  films,  sch'els  na sutpassan betg la  vegliadetgna  d'admissiun  fixada  per  dapli  che  2 onns.  La  responsabladad  per  observar  las  disposiziuns  da  vegliadetgna  ha  la  persuna accumpagnanta.  Art.  19 Indicaziun da la vegliadetgna d'admissiun 1 En  l'annunzia  publica  da  preschentaziuns  da  films  sto  vegnir  inditgada  la  vegliadetgna d'admissiun fixada. * 2 … *  Art.  20 * …  Art.  21 * …  5. Disposiziuns penalas e finalas  Art.  22 Disposiziuns penalas 1 Tgi che cuntrafa a questa ordinaziun u ad ina disposiziun relaschada sin basa da   questa ordinaziun vegn chastià da la suprastanza communala cun ina multa fin a   2000 francs. * 2 Sch'il delinquent agescha or d'engurdientscha, n'è l'autoritad penala betg liada vi da  la summa maximala da 2000 francs. 3 En cas levs, spezialmain en cas da leva negligientscha, po vegnir pronunziada ina  reprimanda u po vegnir renunzià ad in chasti. 4 En cumbinaziun cun la procedura penala po la suprastanza communala disponer la  confiscaziun transitorica da films.  Art.  23 * …  Art.  24 * …  Art.  25 * …  Art.  26 * …  4       935.400   Art.  27 Entrada en vigur 1 Questa ordinaziun entra en vigur il 1. d'october 1966. A medem temp vegn abolida  l'ordinaziun davart ils kinos dals 30 da matg 19301).  1) vDG 1731   5     935.400    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 21-05-1966 01-10-1966 relasch emprima versiun - 27-02-1990 24-03-1990 titel dal relasch midada - 27-02-1990 24-03-1990 Art. 15 revisiun totala - 28-03-2000 01-06-2000 Art. 1 al. 3 aboliziun - 28-03-2000 01-06-2000 Art. 1 al. 4 aboliziun - 28-03-2000 01-06-2000 Art. 1a integraziun - 28-03-2000 01-06-2000 Art. 2 al. 1 midada - 28-03-2000 01-06-2000 Art. 2 al. 2 aboliziun - 28-03-2000 01-06-2000 Art. 4 aboliziun - 28-03-2000 01-06-2000 Art. 5 revisiun totala - 28-03-2000 01-06-2000 Art. 6 aboliziun - 28-03-2000 01-06-2000 Art. 7 aboliziun - 28-03-2000 01-06-2000 Art. 8 aboliziun - 28-03-2000 01-06-2000 Art. 10 al. 1 aboliziun - 28-03-2000 01-06-2000 Art. 10 al. 2 aboliziun - 28-03-2000 01-06-2000 Art. 10 al. 3 midada - 28-03-2000 01-06-2000 Art. 10 al. 4 aboliziun - 28-03-2000 01-06-2000 Art. 10 al. 5 aboliziun - 28-03-2000 01-06-2000 Art. 11 revisiun totala - 28-03-2000 01-06-2000 Art. 12 aboliziun - 28-03-2000 01-06-2000 Art. 13 aboliziun - 28-03-2000 01-06-2000 Art. 14 al. 1 midada - 28-03-2000 01-06-2000 Art. 14 al. 2 aboliziun - 28-03-2000 01-06-2000 Art. 14 al. 3 aboliziun - 28-03-2000 01-06-2000 Art. 14 al. 4 aboliziun - 28-03-2000 01-06-2000 Art. 15 al. 1 midada - 28-03-2000 01-06-2000 Art. 15 al. 2 aboliziun - 28-03-2000 01-06-2000 Art. 15 al. 3 aboliziun - 28-03-2000 01-06-2000 Art. 16 al. 1 midada - 28-03-2000 01-06-2000 Art. 16 al. 2 midada - 28-03-2000 01-06-2000 Art. 16 al. 3 midada - 28-03-2000 01-06-2000 Art. 16 al. 4 aboliziun - 28-03-2000 01-06-2000 Art. 17 al. 1 midada - 28-03-2000 01-06-2000 Art. 17 al. 2 aboliziun - 28-03-2000 01-06-2000 Art. 17 al. 3 aboliziun - 28-03-2000 01-06-2000 Art. 17 al. 4 aboliziun - 28-03-2000 01-06-2000 Art. 18 revisiun totala - 28-03-2000 01-06-2000 Art. 19 al. 1 midada - 28-03-2000 01-06-2000 Art. 19 al. 2 aboliziun - 28-03-2000 01-06-2000 Art. 20 aboliziun - 28-03-2000 01-06-2000 Art. 21 aboliziun - 28-03-2000 01-06-2000 Art. 22 al. 1 midada - 28-03-2000 01-06-2000 Art. 23 aboliziun - 28-03-2000 01-06-2000 Art. 24 aboliziun - 28-03-2000 01-06-2000 Art. 25 aboliziun - 28-03-2000 01-06-2000 Art. 26 aboliziun -  6       935.400   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 21-05-1966 01-10-1966 emprima versiun - titel dal relasch 27-02-1990 24-03-1990 midada - Art. 1 al. 3 28-03-2000 01-06-2000 aboliziun - Art. 1 al. 4 28-03-2000 01-06-2000 aboliziun - Art. 1a 28-03-2000 01-06-2000 integraziun - Art. 2 al. 1 28-03-2000 01-06-2000 midada - Art. 2 al. 2 28-03-2000 01-06-2000 aboliziun - Art. 4 28-03-2000 01-06-2000 aboliziun - Art. 5 28-03-2000 01-06-2000 revisiun totala - Art. 6 28-03-2000 01-06-2000 aboliziun - Art. 7 28-03-2000 01-06-2000 aboliziun - Art. 8 28-03-2000 01-06-2000 aboliziun - Art. 10 al. 1 28-03-2000 01-06-2000 aboliziun - Art. 10 al. 2 28-03-2000 01-06-2000 aboliziun - Art. 10 al. 3 28-03-2000 01-06-2000 midada - Art. 10 al. 4 28-03-2000 01-06-2000 aboliziun - Art. 10 al. 5 28-03-2000 01-06-2000 aboliziun - Art. 11 28-03-2000 01-06-2000 revisiun totala - Art. 12 28-03-2000 01-06-2000 aboliziun - Art. 13 28-03-2000 01-06-2000 aboliziun - Art. 14 al. 1 28-03-2000 01-06-2000 midada - Art. 14 al. 2 28-03-2000 01-06-2000 aboliziun - Art. 14 al. 3 28-03-2000 01-06-2000 aboliziun - Art. 14 al. 4 28-03-2000 01-06-2000 aboliziun - Art. 15 27-02-1990 24-03-1990 revisiun totala - Art. 15 al. 1 28-03-2000 01-06-2000 midada - Art. 15 al. 2 28-03-2000 01-06-2000 aboliziun - Art. 15 al. 3 28-03-2000 01-06-2000 aboliziun - Art. 16 al. 1 28-03-2000 01-06-2000 midada - Art. 16 al. 2 28-03-2000 01-06-2000 midada - Art. 16 al. 3 28-03-2000 01-06-2000 midada - Art. 16 al. 4 28-03-2000 01-06-2000 aboliziun - Art. 17 al. 1 28-03-2000 01-06-2000 midada - Art. 17 al. 2 28-03-2000 01-06-2000 aboliziun - Art. 17 al. 3 28-03-2000 01-06-2000 aboliziun - Art. 17 al. 4 28-03-2000 01-06-2000 aboliziun - Art. 18 28-03-2000 01-06-2000 revisiun totala - Art. 19 al. 1 28-03-2000 01-06-2000 midada - Art. 19 al. 2 28-03-2000 01-06-2000 aboliziun - Art. 20 28-03-2000 01-06-2000 aboliziun - Art. 21 28-03-2000 01-06-2000 aboliziun - Art. 22 al. 1 28-03-2000 01-06-2000 midada - Art. 23 28-03-2000 01-06-2000 aboliziun - Art. 24 28-03-2000 01-06-2000 aboliziun - Art. 25 28-03-2000 01-06-2000 aboliziun - Art. 26 28-03-2000 01-06-2000 aboliziun -   7    	1. Disposiziuns generalas 	Art. 1 Champ d'applicaziun 	Art. 1a * Egualitad da las schlattainas  	2. Avertura, transfurmaziun e serrada da kinos 	Art. 2 Permissiun, premissas 	Art. 3 Procedura da permissiun 	Art. 4 * … 	Art. 5 * Retratga da la permissiun 	Art. 6 * … 	Art. 7 * …  	3. Polizia da films 	Art. 8 * … 	Art. 9 Autoritad da controlla 	Art. 10 Examen 	Art. 11 * Restricziuns 	Art. 12 * … 	Art. 13 * … 	Art. 14 Access 	Art. 15 * Uras da preschentaziun  	4. Protecziun da la giuventetgna 	Art. 16 Vegliadetgna d'admissiun, controlla ed obligaziun da sa legitimar 	Art. 17 Augment da la vegliadetgna d'admissiun 	Art. 18 * Admissiun da giuvenils e d'uffants 	Art. 19 Indicaziun da la vegliadetgna d'admissiun 	Art. 20 * … 	Art. 21 * …  	5. Disposiziuns penalas e finalas 	Art. 22 Disposiziuns penalas 	Art. 23 * … 	Art. 24 * … 	Art. 25 * … 	Art. 26 * … 	Art. 27 Entrada en vigur   		2018-06-06T03:43:40+0200 	"7001 Chur" 	"Gesetzessammlung Kanton Graubünden"


abbreviation: LCGD

pdf_content: 935.500 - Lescha davart gieus per daners dal chantun Grischun (LCGD)    935.500   Lescha davart gieus per daners dal chantun Grischun  (LCGD)  dals 27-08-2020 (versiun dals 01-01-2021)  Il Cussegl grond dal chantun Grischun1),  sa basond sin l'art. 31 al. 1 da la Constituziun chantunala2), suenter avair gì invista da la missiva da la Regenza dals 7 da schaner 20203),  concluda:  1. Disposiziuns generalas  Art.  1 Object 1 Questa lescha regla l'admissibladad, la realisaziun sco er la surveglianza da gieus  per  daners,  las  mesiras  chantunalas  per  cumbatter  cunter  ils  gieus  per  daners   excessivs  e  la  taxaziun  dals  casinos,  uschenavant  ch'il  dretg  federal  admetta  regulaziuns intrachantunalas.  Art.  2 Noziuns 1 Las definiziuns ch'èn cuntegnidas en la Lescha federala davart gieus per daners 4) èn  applitgablas, nun ch'il dretg chantunal prevesia insatge auter.  2. Gieus per daners  Art.  3 Gieus da gronda extensiun 1 Igl è scumandà d'organisar gieus d'inschign gronds.  1) PCG 2020/2021, 85 2) DG 110.100 3) pagina 869 4) CS 935.51  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm http://db.clex.ch/link/Bund/935.51/rm   935.500    Art.  4 Gieus da pitschna extensiun 1 Gieus da pitschna extensiun dastgan vegnir realisads en il chantun Grischun, sche  las prescripziuns federalas e chantunalas tenor il dretg da gieus per daners vegnan   observadas.  Art.  5 Protecziun da persunas minorennas 1 Persunas minorennas na dastgan betg sa participar a turniers da poker pitschens. 2 L'organisatura u l'organisatur da gieus è responsabla u responsabel ch'il scumond  vegnia observà.  Art.  6 Lottarias da divertiment 1 Las  organisaturas  ed  ils  organisaturs  da  lottarias  da  divertiment  na  dastgan  emploiar naginas persunas che obtegnan entradas cun organisar u cun realisar gieus  per  daners.  Sche  l'organisaziun  u la  realisaziun  da  lottarias  da  divertiment  vegn  surdada a terzas persunas, ston questas terzas persunas persequitar intents d'utilitad  publica. 2 Las  organisaturas  ed  ils  organisaturs  annunzian  a  l'Autoritad  chantunala  da  surveglianza e d'execuziun las lottarias da divertiment 14 dis avant lur realisaziun.  Art.  7 Incumbensas da l'autoritad chantunala da surveglianza e d'execuziun 1 L'Autoritad chantunala da surveglianza e d'execuziun examinescha, sch'i dovra ina  permissiun per gieus da pitschna extensiun, conceda las permissiuns necessarias e  surveglia la realisaziun da gieus da pitschna extensiun che dovran ina permissiun e   da lottarias da divertiment suttamessas a l'obligaziun d'annunzia. 2 Per  ademplir  sias  incumbensas  da  surveglianza  e  d'execuziun  po  ella  surdar   incumbensas a la Polizia chantunala, sch'igl exista il privel concret ch'i pudessan  vegnir commess malfatgs.  Art.  8 Infurmaziun 1 L'Autoritad  chantunala  da  surveglianza  e  d'execuziun  infurmescha  en  moda  adequata davart las premissas da la permissiun che ston vegnir ademplidas e davart  ils documents che ston vegnir inoltrads en il rom da la procedura da permissiun.  Art.  9 Elavuraziun da datas persunalas ord decisiuns penalas e consegna da  decisiuns penalas  1 L'Autoritad chantunala da surveglianza e d'execuziun è autorisada d'elavurar datas  persunalas ord decisiuns penalas. 2 Ella dastga consegnar decisiuns penalas ad autras Autoritads incumbensadas cun  l'execuziun dal dretg da gieus per daners.  2       935.500   3. Cumbat cunter ils privels dals gieus per daners excessivs  Art.  10 Incumbensas dal Post spezialisà per prevenziun e per cumbat cunter  dependenza  1 Il Post spezialisà per prevenziun e per cumbat cunter dependenza prenda mesiras   preventivas cunter gieus per daners excessivs e garantescha ina purschida adequata  da  cussegliaziun  e  da  tractament  per  persunas  ch'èn  en  privel  da  daventar  dependentas dal gieu e per persunas ch'èn dependentas dal gieu e per lur conturns. 2 Per quest intent po el collavurar cun auters chantuns e far contracts cun purschidras   e purschiders publics e privats. 3 Il Post spezialisà per prevenziun e per cumbat cunter dependenza decida davart   l'utilisaziun dals meds finanzials ch'il chantun obtegna per cumbatter cunter gieus  per daners excessivs. 4 El designescha las persunas spezialisadas che pon vegnir integradas en proceduras  d'annullaziun che pertutgan scumonds da giugar.  Art.  11 Elavuraziun da datas 1 Per ademplir sias incumbensas legalas po il Post spezialisà per prevenziun e per  cumbat  cunter  dependenza  elavurar  datas  persunalas,  inclusiv  datas  persunalas  spezialmain  sensiblas  davart  la  sanadad,  davart  mesiras  da  l'agid  social,  davart  persecuziuns e sancziuns administrativas u penalas.  4. Taxaziun da gudogns dal gieu  Art.  12 Obligaziun da pajar taglia e calculaziun 1 Ils casinos che han ina concessiun tenor la Lescha da gieus per daners1) èn obligads  da pajar taglia. 2 Il  chantun  incassescha  la  tariffa  da  taglia  ch'è  admessa  maximalmain  tenor  la  Lescha da gieus per daners.  Art.  13 Incassament da la taglia sin casinos 1 La taglia sin casinos vegn incassada sin la taxa federala sin casinos ch'è vegnida  imponida cun vigur legala. 2 Il chantun incassescha posteriuramain taxas da bul chantunalas inclusiv tschains,  sche la Cumissiun federala da bancas da gieu fa in incassament posteriur – sin basa   da la lescha da gieus per daners – e sche quest incassament obtegna vigur legala.  1) CS 935.51   3   http://db.clex.ch/link/Bund/935.51/rm   935.500    Art.  14 Taxaziun ed incassament 1 La Regenza po surdar a la Cumissiun federala da bancas da gieu l'imposiziun e  l'incassament da la taglia chantunala sin casinos.  5. Disposiziuns penalas  Art.  15 Surpassaments tenor il dretg da gieus per daners 1 L'organisatura u l'organisatur da turniers da poker pitschens vegn chastià cun ina  multa,  sch'ella  u  el  lascha  participar  persunas  minorennas  a  turniers  da  poker  pitschens. 2 L'organisatura u l'organisatur da lottarias da divertiment vegn chastià cun ina multa  da fin 500 francs, sch'ella u el cuntrafa a l'artitgel 6. Autras persunas che cuntrafan a  l'artitgel 6 alinea 1, vegnan chastiadas cun ina multa.  4       935.500   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-08-2020 01-01-2021 relasch emprima versiun 2020-062   5     935.500    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-08-2020 01-01-2021 emprima versiun 2020-062  6     	1. Disposiziuns generalas 	Art. 1 Object 	Art. 2 Noziuns  	2. Gieus per daners 	Art. 3 Gieus da gronda extensiun 	Art. 4 Gieus da pitschna extensiun 	Art. 5 Protecziun da persunas minorennas 	Art. 6 Lottarias da divertiment 	Art. 7 Incumbensas da l'autoritad chantunala da surveglianza e d'execuziun 	Art. 8 Infurmaziun 	Art. 9 Elavuraziun da datas persunalas ord decisiuns penalas e consegna da decisiuns penalas  	3. Cumbat cunter ils privels dals gieus per daners excessivs 	Art. 10 Incumbensas dal Post spezialisà per prevenziun e per cumbat cunter dependenza 	Art. 11 Elavuraziun da datas  	4. Taxaziun da gudogns dal gieu 	Art. 12 Obligaziun da pajar taglia e calculaziun 	Art. 13 Incassament da la taglia sin casinos 	Art. 14 Taxaziun ed incassament  	5. Disposiziuns penalas 	Art. 15 Surpassaments tenor il dretg da gieus per daners   		2020-12-17T17:52:26+0100 	"7001 Chur" 	"Gesetzessammlung Kanton Graubünden"